my en my en my my zh my my my en my my en my fi my en my en zh en en ru en en my my my my eu nl eu my hbs_lat de my fr fa en en en en pt it my my my eo my my my my my my zh my my zh my de my my it my my it my my it en my it my my it ja en it en my it en my it ja my it my id it my my pt azb my pt my my pt my my pt my my pt ja my pt my my pt my my pt en en pt en my pt en en pt my my pt my en pt en fa pt my de en cy en my my en fi my es en my ru en my my my my my en my my my en my my en my en my my my es my my my my ja my my my my my my my my my my fa my en my my fa fa my my my my my my ja my my my ja my my zh eu my my my my my my my my my my my my my my my my my my my my my my my my my my my my my my my my my my my my my my my ru my my my my hy my my my my my my fa my my my my my my my my my my my my my my my my my my ru my my my my my ja my my my my my my my my my my my my my my my ja my my my my my my my my my my my my my es my my my my my my my hy my my my my my my my my my my my my my pa my my my my my my my my ko my my my my my my my my my my ja ja ja zh my my my my my ja my my my my my my my my th my my en my my my en my en my my my my my my my my my my my ja my my my my my my my my hy my my my my my my my my my my my my my my my my my my my my my my my my my my my my en en az my en my my my my my my my my my my my my my my my my my my my my my my my my eo my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my my eo my en my en en en fr en my en cs da en da cs en en en cs en en cs cs da en da cs en en cs cs en en en es da da en da en en en cs en en my my my my en my my my my en my my my zh my my my my my it sv it es my uk en de en en en en my en en en en en my es
skip to main | skip to sidebar skip to footer
* နေ့ အစဉ်အတိုင်း ပို့စ်တွေ ဖတ်ရှုရန် *
ပ င် လုံ ( ၂ )
My Imagination ထိုက်မင်း ၏ ကိုယ့်အတွေး ကိုယ့်အမြင်
Tutorial Screenshort Pada Komputer atau Laptop
အသားဟင်းများ နူးအိစေလို့့့ 
Sweet Melody in the Rain
I want to go HOME
Art is my life ........
တကယ်တော့ ကိုယ်ပြုတဲ့ကံက လှည်းဘီးပမာ တကောက်ကောက် လိုက်တယ်ဆိုတာ အဲဒီကံတွေက လိုက်နေတာ မဟုတ်ဘူး။ ရှိပြီး ပျက်၊ ဖြစ်ပြီး ပျက်တတ်တဲ့ သဘောအရ ပျက်သွားတာပါပဲ။ ဒါပေမယ့် သူ့ရဲ့ ဂုဏ်သတ္တိတော့ ကျန်ခဲ့တယ်။ ဒီဂုဏ်သတ္တိတွေက စိတ်ဆန္ဒပြင်းပြမှုပေါ် မူတည်ပြီး သက်ရောက်လာပါတယ်။ ဒီလိုကနေ မကောင်းတာ လုပ်ရင် မကောင်းတဲ့ကံ၊ ကောင်းတာ လုပ်ရင် ကောင်းတဲ့ကံဆိုပြီး ဖြစ်လာတာ။
ကိုယ်လုပ်သမျှကံတိုင်း အကျိုးပေးတတ်တယ်ဆိုပေမယ့် အဟောသိကံဖြစ်ပြီး ပျက်သွားတဲ့ ကံတွေလည်း ရှိတတ်ပါတယ်။ ဒီဂုဏ်သတ္တိတွေ အကျိုးပေးဖို့ ဘယ်အရာကမှ ဖန်တီးထားတာ မဟုတ်သလို၊ ဘယ်ဖို့စ်ကမှ ဖြစ်ရမယ်လို့ ဖြစ်ခိုင်းထားတာ မဟုတ်ပါဘူး။ သဘာဝအတိုင်း ဖြစ်ပေါ်နေတဲ့ အမှန်တရား တခုပါပဲ။ ကံတွေက တန်းစီပြီး အစဉ်လိုက်အတိုင်း အကျိုးပေးတာလည်း မဟုတ်ဘူး။ ဒီကံတွေ အကျိုးပေးဖို့ကတော့ ကိုယ့်စိတ်ဆန္ဒပြင်းထန်မှု၊ ဇောထက်သန်မှုပ်ါမှာပဲ မူတည်နေပါတယ်။ ပြီးတော့ လက်ရှိ ကိုယ်ပြုမူနေတဲ့ ကောင်းမှု၊ မကောင်းမှုပေါ် မူတည်ပါတယ်။ ၀ဋ်ကြွေးလည်း ဒီအတိုင်းပါပဲ။ ကိုယ်က မကောင်းမှုတခုကို စိတ်ဇောသန်သန်နဲ့ ပြုမိတယ်ဆိုရင် နောင်ဘ၀ထိ မစောင့်ဘဲ ၇ လ၊ ၇ နှစ်အတွင်း ၀ဋ်ပြန်လည်တတ်တယ်၊ အဲဒီကံရဲ့ ဂုဏ်သတ္တိက ပြန်အကျိုးပေးတတ်တယ်။ ဘယ်လောက်ကောင်းမှု ကုသိုလ် လုပ်လုပ် မရပါဘူး။
ဒါပေမယ့် မကောင်းမှု တခုကို မသိလို့ ဖြစ်စေ၊ မလုပ်ချင်ဘဲ လုပ်လိုက်ရတာဖြစ်စေ၊ စိတ်ဆန္ဒနည်းပါးစွာနဲ့ ပြုမိရင်တော့ အဲဒီ မကာင်းမှုကံက ချက်ချင်း အကျိုးပေးတာ နည်းပါတယ်။ ဒါပေမယ့် တချိန်ချိန်မှာ ( နောက် ၂ ဘ၀၊ ၃ ဘ၀ရောက်မှ ဖြစ်စေ) ပြန်အကျိုးပေးမှာတော့ အမှန်ပါပဲ... ဒါကတော့ ကျွန်မ နားလည်သလောက် ကံနဲ့ ကံရဲ့ အကျိုးသက်ရောက်မှုပါ။ အချုပ်ပြောရရင်တော့ ကံ၊ ကံရဲ့အကျိုးဟာ သိပ္ပံသဘောအရ action and reaction ပါပဲ။ ကိုယ်ပြုလိုက်တဲ့ ကံ (အလုပ်) အတိုင်း ကိုယ့်ဆီ ပြန်သက်ရောက်လာတာပါ။
ကံ၊ ကံရဲ့ အကျိုးကို နောက်တမျိုး ရှင်းပြရရင် ခွေးကို ပိတ်ကန်လို့ ခွေးက ပြန်ကိုက်တဲ့ ဥပမာကို ပေးရမှာပဲ။ ခွေးကို ကိုယ်က နာစေချင်တဲ့ဆန္ဒနဲ့ ပိတ်ကန်လိုက်တဲ့အတွက် ခွေးကလည်း ကိုယ့်ကို ပြန်ကိုက်တယ်။ အဲဒီအတွက် ခွေးနာသလို၊ ကိုယ်လည်း ပြန်နာရတယ်။ ဒါဟာ ဘယ်သူကမှ ဒီလိုလုပ်လို့၊ ဒီလိုပြန်ဖြစ်ရမယ်လို့ ဖန်တီးထားတာ မဟုတ်။ ခိုင်းစေထားတာလည်း မဟုတ်။ ဘာ force မှလည်း မဟုတ်ဘူးဆိုတာ ရှင်းပါတယ်။
အဲဒါနဲ့ ဆန့်ကျင်ဘက် ခွေးကို ကိုယ်က ကြင်ကြင်နာနာနဲ့ ဆက်ဆံတယ်။ အစာရေတွေ တိုက်ကျွေးမယ် ဆိုရင်... အဲဒီခွေးကလည်း ကိုယ့်ကို ပါးလျက် နားလျက်နဲ့ ချစ်ခင်စွာရှိပြီး အရေးအကြောင်းရှိရင် ကိုယ့်အန္တရာယ်ကို သူ့အသက်နဲ့ လဲပြီးတောင် ကာကွယ်ပေးတတ်ပါတယ်။ ဒီသဘောတရားအတိုင်း ကောင်းတာလုပ်ရင် ကောင်းတဲ့အကျိုး သက်ရောက်မယ်၊ မကောင်းတာလုပ်ရင် မကောင်းတဲ့အကျိုး ပြန်ရမယ်... ဒါပါပဲ။
အချုပ်ဆိုရရင် ဒါဟာ သဘာဝအတိုင်း ရှိနေတဲ့ action and reaction ပါပဲဆိုတာ...
ဒီကံ၊ ကံရဲ့အကျိုး action and reaction ဟာ ဘာသာတရားနဲ့ မဆိုင်၊ လူမျိုးနဲ့ မဆိုင် သူ့အလိုလို ရှိနေတဲ့ သဘာဝတရားကြီးတခုသာ ဖြစ်တယ်။ ဒီဘာသာကိုးကွယ်သူတွေမှာ မဖြစ်ဘူး၊ ဟိုဘာသာကိုးကွယ်တဲ့သူတွေမှာ မရှိဘူးဆိုတာမျိုး မဟုတ်ဘဲ သတ္တ၀ါတိုင်း ကိုယ်ပြုတဲ့ action အတိုင်း ကိုယ် တန်ပြန်ခံရမယ့် reaction ကို လက်ခံရရှိကြမှာ ဖြစ်တယ်။ ဒီသဘောတရားကို မြတ်စွာဘုရားက လူတွေ အမှန်အတိုင်း သိမြင်နားလည်နိုင်အောင် ပြန်ဟောကြားတော်မူလို့သာ ဗုဒရဲ့ တရားတော် ဖြစ်လာရတာ... တကယ်တော့ ဒါကြီးက မြတ်စွာဘုရား မဟောကြားလည်း ရှိနေပြီးသား သဘာဝတရားကြီးပါ။ ကောင်းမှုလုပ်တဲ့အတွက် ကုသိုလ်ကံ၊ မကောင်းမှု လုပ်တဲ့အတွက် အကုသိုလ်ကံဆိုတဲ့ မတူညီတဲ့ အခေါ်အဝေါ်ပဲ ကွာခြားပါတယ်။။
ဒါဟာ ကျွန်မ နားလည်ထားတဲ့ ကံ၊ ကံနဲ့ အကျိုးပါ။
Monday, January 30, 2012
အညတရ အာဇာနည်များ
စာရေးသူ: s0wha1 Labels: ကူးယူးဖော်ပြခြင်း, မြောက်ပိုင်းဒေသမှ လူမဆန်မှု
၁။ ရင်း(၆)တွင်ကျဆုံး
1.ရန်ရှင်း(မြင်းခြံ)
2.ပေါသွပ် (ခေါ်) အောင်မြင့်ထွန်း (ကသာ)
၂။ စစ်ကြောရေး (ဗဟို) ကျဆုံး
3.ပြည့်စိုးနိုင် (ရန်ကုန်)
4.ခင်မောင်စိုး (အင်းတော်)
5.ဇော်ဝင်းချစ် (ဗန်းမော်)
6.ဝင်းသိန်း (ဝန်းသို)
7.ကျော်ကျော်ဦး (ကသာ)
8.ကျော်ဌေး (မန္တလေး)
9.ရာကွပ် (မင်းမင်း ထမင်းဆိုင်၊ရင်ကျန်း)
၃။ စစ်ကြောရေး ဒါဏ်(ဗဟို)
10.ဦးစိန် (ရန်ကုန်)
11.အားစိုက် (ခေါ်) တင်မောင်အေး(ကသာ)
၎။ တချက်လွတ် အမိန့်ဖြင့် ဓါးဖြင့်ခုတ်ခံရသူ-
12.စိုးဝင်းသန်း (မန္တလေး)
၅။ သွေးပျက်အောင် ခေါင်းဖြတ်ပြခံရသူ-
13.ကျော်ဝေ (မန္တလေး)
၆။ ထောင်မှူးရဲ့ နံချပ်ကူ စမ်းသပ်ခံရသူ-
14.အောင်မင်း (မန္တလေး)
၇။ စစ်ကြောရေး(ဗန်းမော်)ကျဆုံး
15.စိုးမင်းအောင် (မန္တလေး)
16.အေးကျော် (မန္တလေး)
17.တင့်လွင် (မြစ်ကြီးနား)
၈။ ခြေထောက်မီးဖုတ်ခံထားရသဖြင့်  စခန်းရွှေ့စဉ် ပစ်သတ် ကျဆုံး
18.ဝင်းနောင် (ရန်ကုန်)
၉။ ရင်းမှူး မူးပြီးသေနတ်ရမ်း ကျဆုံး
19.ဦးအောင်ကိုး (ဗန်းမော်)
၁၀။ ပြည်ထောင်စုနေ့ ခေါင်းဖြတ်ပွဲ ကျဆုံး (၁၅)မှ
20.ကိုချိုကြီး (မန္တလေး)
21.ဦးသောင်းမြင့် (တန့်ဆည်)
22.ဗိုလ်သာဓု (မိုးကောင်း)
23.ဗိုလ်တူးတူး (မြစ်ကြီးနား)
24.မခင်ချိုဦး (ရန်ကုန်)
25.ရန်အောင်(ခေါ်) ထွန်းအောင်ကျော် (မန္တလေး)
26.ဌေးမြင့်ဝင်း (ရန်ကုန်)
27.သက်နိုင် (ရန်ကုန်)
28.အေးမြင့် (ကသာ)
29.မောင်မောင် (ကသာ)
30.ကျော်ကျော်မင်း (ကန့်ဘလူ)
31.ဇော်ကြီး (ခေါ်) လှမြင့် (တပ်ကုန်း)
32.အောင်ဖိုး(ခေါ်) အေးသက်လတ် (ရန်ကုန်)
33.မောင်မောင်ကြွယ် (ရန်ကုန်)
၁၁။ (၅၅)ယောက်ထွက်ပြေးစဉ် လမ်းတွင်ကျဆုံး
34.အောင်ကျော်မြင့် (ရန်ကုန်)
၁၂။ NB ဖြစ်မြောက်ရေး အသက်ပေးကျဆုံး
35.လွှမ်းမိုး (ခေါ်) ကိုမြင့် (မိုးကောင်း)
36.အောင်ကျော် (ရန်ကုန်)
၁၃။ စစ်ကိုင်းတိုင်း ဖြစ်မြောက်ရေး အစုလိုက်ကျဆုံး
37.ဦးကျော်ကျော်အုန်း (တန့်ဆည်)
38.သိန်းသန်း (ကောလင်း)
39.ကြည်မိုး (ကျွန်းလှ)
40.စိုးကြီး (ကောလင်း)
41.ကိုဦး (ကောလင်း)
42.ဇော်ကို (ကောလင်း)
၁၄။ သီးခြားကျဆုံး
43.မြတ်ကိုကို (မန္တလေး)
မှတ်ချက်0 ခု ရေးပြီးချိန်: 1/30/2012 09:32:00 PM
ကြွေ ရဲ သော ကြယ် များ ။
စာရေးသူ: s0wha1 Labels: ကူးယူးဖော်ပြခြင်း, မြောက်ပိုင်းဒေသမှ လူမဆန်မှု
ကြွေရဲသောကြယ်များ
၁၉၉၀ ဒီဇင်ဘာလရဲ့ ရက်တွေမှာပေါ့။
အထက်မြန်မာပြည်၊ကသာဆိုတဲ့ မြို့ကလေးကကျောင်းသားလူငယ်လေး(၇)ယောက်ဟာ
စိတ်ကူးယဉ်တယ်ပဲပြောပြော
ယုံကြည်ချက်လို့ပဲဆိုဆို
ရွေးချယ်စရာနည်းနေတဲ့ကြားက တော်လှန်ရေးတစ်ခုမှာ ပါဝင်ဖို့ မြန်မာပြည်မြောက်ပိုင်းက
ကျောင်းသားတပ်မတော်ရှိရာကို ထွက်ခွာဖို့ ဆုံးဖြတ်ခဲ့ကြတယ်။
သူတို့ဆိုတာ သပိတ်ကတည်းက အတွဲညီခဲ့ကြတယ်။ နောက်ဆုံး KIA ရင်း(၆)ကို လမ်းကြောင်းရှာထွက်ခဲ့ပြီးသူတွေလေ။ အဆက်အသွယ်လည်း ရ ထားပြီပေါ့။
တကယ်တမ်းသွားကြမယ်လည်းဆိုရော
တစ်ယောက်… တစ်ယောက် ပုတ်ချနေကြရဲ့။
“ပေါသွပ် မင်းမလိုက်သင့်ဘူး။မင်းက အမေအိုကြီးနဲ့ သားအကြီဆုံး။”
“မောင်မောင် မင်းမလိုက်သင့်ဘူး။ မင်းမိဘ သဘောမတူရင် မလုပ်သင့်ဘူး။”
“ကိုအေးမြင့် ခင်ဗျားက သစ်စက်လုပ်နေတာဆိုတော့ ကျွန်တော်တို့ပဲ လုပ်လိုက်မယ်။” စသဖြင့်….
ဒါပေမယ့် ပြောလို့လည်း မရကြပါဘူး။
ကိုအေးမြင့်ကဆိုတယ်။
“မင်းတို့လို ကျောင်းသားတွေကတောင် တိုင်းပြည်အတွက်စွန့်ကြသေးတာပဲ။”
“ငါကဘာလို့ တိုင်းပြည်အတွက် အလုပ်မလုပ်ရမှာလဲ” တဲ့
နောက်ဆုံးတော့ …
သူတို့ (၇)ဦးကို သူတို့ကိုယ်သူတို့ Lucky 7 လို့ ခေါ်တွင်လိုက်ကြသတဲ့။
အဲဒီမှာ ပေါသွပ်က အဆိုတခု ပြုတယ်။
“တို့တွေအားလုံးတော့ အသက်ရှင်မယ်မထင်ဘူး။”
“တချို့သေလိမ့်မယ်။ တချို့ကျန်မယ်” တဲ့။
အဲဒီကျရင် …
“ရှင်တဲ့သူတွေက သေသွားတဲ့သူတွေအတွက်
အမှတ်တရ စေတီလေးဖြစ်ဖြစ် ကျောက်တိုင်လေးဖြစ်ဖြစ် လုပ်ပေးဖို့လိုလိမ့်မယ်” တဲ့။
အားလုံးသဘောတူခဲ့ကြတယ်။ ဖြစ်စေရမယ်ပေါ့။
ပါဂျောင်ဒေသ ရက်စွဲတွေမှာတော့
သူတို့ဟာ နောင်ရာပါမှာ အပတ်စဉ်(၆)စစ်ရေးသင်တန်းတက်ခဲ့ကြတယ်။
ABSDF ရဲဘော်တွေဖြစ်ခဲ့ပြီပေါ့။
သူတို့ဟာ ထူးချွန်ထက်မြက်တဲ့ သင်တန်းသားတွေအဖြစ် နာမည်ကြီးခဲ့တယ်။
ဂစ်တာတီးကောင်းကြသလို ဘော်လီဘောရိုက်လည်း ညီညွတ်ကြသတဲ့။
(အကျဉ်းသားဘ၀မှာတောင် တရားခံများအဖြစ် တစ်သင်းထွက်ပေးခဲ့ရသေးသတဲ့။)
အဲဒီတုန်းကတော့
ABSDF (ကချင်)အနေနဲ့ပဲ ဗဟိုကော်မတီအမည်ခံ လူတစ်စုက ကြီးစိုးနေချိန်
ABSDF (စစ်ကိုင်း)ဖြစ်မြောက်ရေးကလည်း ကြိုးပမ်းနေချိန်ပေါ့။
ABSDF (ကချင်)အုပ်စီးထားတဲ့ ကျောင်းသာတပ်မတော်ဟာ ဘယ်တော့မှ ABSDF (အထက်ဗမာပြည်) ဖြစ်လာမှာ မဟုတ်ဘူး။
ကြိုးပမ်းတဲ့သူ အသတ်ခံရမှာဆိုတဲ့ ဦးကျော်အုန်းတို့ အုပ်စု ၊စစ်ကိုင်းတိုင်း ကျောင်းသားများကတော့ ဂျိုးဖြူစစ်ကြောင်း(ရင်း-702)အနေနဲ့ ဥရုချောင်းဖက်ကို KIA 251နဲ့အတူ ထွက်ခွာသွားခဲ့တယ်။
(သူတို့လည်း သီးခြားခွဲထွက်မှုနဲ့ အစုလိုက် အသတ်ခံရတာပါပဲ။)
ဒေသစွဲမရှိတဲ့သူတို့တစ်တွေကတော့ နောင်ရာပါစခန်းမှာပဲ သင်တန်းတက်ရင်းကျန်နေခဲ့ကြတယ်။
သူတို့ဆိုတာက
ကျော်ကျော်ဦး (ဒု-နှစ်၊ပထ၀ီ၊စာပေးစာယူ၊ရွှေဘိုကောလိပ်)
ပေါသွပ်(ခ) အောင်မြင့်ထွန်း(ဒု-နှစ်၊ရူပဗေဒ၊ရွှေဘိုကောလိပ်)
အေးမြင့်(သူတို့တွေရဲ့သူငယ်ချင်း၊ လူငယ်တစ်ယောက်)
မောင်မောင် (ဒု-နှစ်၊IR မန္တလေးတက္ကသိုလ်)
ဒဿ (ခ)မောင်မောင်ခင် (ဒု-နှစ်၊ရူပဗေဒ၊ရွှေဘိုကောလိပ်)
ကျော်ဇင်ထွန်း(ခ)ကျားပျံ (ဒု-နှစ်၊ဓာတု၊ရွှေဘိုကောလိပ်)
ဖိုးဆန်း(ခ) ဆန်းဝင်း (ဒု-နှစ်၊ရူပဗေဒ၊ရွှေဘိုကောလိပ်) ဆိုတဲ့ ကျောင်းသားလေးတွေပေါ့။
နောက်တော့ ….
ကျော်ကျော်ဦးက တိုက်ခိုက်ရေးတပ်သား(ရင်း-11နယ်မြေ) အောင်မြင့်ထွန်းက တိုက်ခိုက်ရေးတပ်သား(ရင်း-6 နယ်မြေ) ကျော်ဇင်နဲ့ ဒဿ က ဗန်းမော်တပ်ရင်း ခရိုင်ရုံး
ကိုအေးမြင့်က ဆေးတပ်သားသင်တန်းတက်
ဖိုးဆန်းက ပြန်ကြားရေးရုံးတာဝန်
မောင်မောင်က ကွန်မန်ဒိုအထူးတပ်မှာ တာဝန်ယူခဲ့ကြတယ်လေ။
သိပ်ပျော်စရာ လွမ်းစရာအချိန်တွေပေါ့။
၉၁ ရှစ်လေးလုံး (၃)နှစ်မြောက်အပြီးမှာတော့ သူတို့ အားလုံးဟာထောက်လှမ်းရေးတဲ့
ဟုတ်သတဲ့၊ အားလုံးတညီတညွတ်ထဲ ဝန်ခံကြသတဲ့
ABSDF ဗဟိုက သံယောင်လိုက်သုံးတဲ့ သူလျိုဖော်ထုတ်ပွဲကြီးမှာ
ဖိုးဆန်းက သူငယ်ချင်းထောက်လှမ်းရေးတွေကို ဗီဒီယိုမှတ်တမ်းတင်ဘဝကနေ တာဝန်လဲပြီးရော.. သူလည်းထောက်လှမ်းရေးဖြစ်ကရော…
ဗန်းမော်ခရိုင်ရောက်တုံး ကင်းတာဝန်ကျတဲ့ မောင်မောင် ကို ရေခပ်ဆင်းတဲ့အကျဉ်းသားဒဿက တောင်ကုန်းပေါ်ကနေ ခွဲမှူးသက်ထွန်း အကဲခပ်နေတဲ့ကြားက “မောင်မောင် ငါတို့ ကိုထားခဲ့ မင်းပြေးတော့လို့”ရေခပ်ရင်းပြောပေမဲ့
သစ္စာရှိစွာအဖမ်းခံရင်း ထောက်လှမ်းရေး ဖြစ်ခဲ့
ဆေးကျောင်းလို့ ခေါ်တဲ့ ဆေးတပ်သားသင်တန်းဆင်းတော့ ပျော်ပျော်နေတတ်ပြီး လူချစ်လူခင်များတဲ့ ကိုအေးမြင့်က “အမေရေ အမေ့သား ဆရာဝန်ကြီးဖြစ်ပြီ”လို့ 
လှည့် အော်နေတုံး ဖမ်းလိုက်တော့လဲ ထောက်လှမ်းရေးပါဘဲ-
ခေါင်းအင်မတန်မာတဲ့ ကျော်ဇင် (ခေါင်းမပါဘဲ ပြန်ထောင်ထ မာနိုင်တဲ့ ရန်အောင်ကလွဲရင်)က အဖမ်းခံရပြီးချိန် အိမ်သာထွက်ချိန်မှာ သူ့ အသံကိုနားစွင့်ပြီး အတူလိုက်ထွက်လို့ ကျောချင်းဆိုင်ထိုင်ရင်း နှစ်မိနစ်လောက်ရတဲ့အချိန်မှာ
“ငါ့ကို အကုန်လွှဲချ ၊မင်းလွတ်အောင်ရုန်း’’ လို့ ကျွန်တော်ဆိုတော့ နောက်မှသိရတာ လွှဲမချရက်လို့ သူလည်းပါတယ်ဆိုပြီး ထောက်လှမ်းရေးဘဝနဲ့နေခဲ့
ဒဿ ကတော့ ကိုထိန်ပြောသလို ဒဏ်ရာအများဆုံးနဲ့လူသားပါပဲ။ တာဝန်ပေးလို့ ရွှေလီကို သံကြိုးနဲ့ နဂ္ဂတစ်သွားဝယ်ပြီး ပြန်ပြန်ချင်း အဖမ်းခံခဲ့ရသတဲ့။
သူ့ရဲ့ လွတ်မြောက်မှုအထိ အကျဉ်းစံရက်စက်မှုများနဲ့ ၈လနဲ့၅ရက်ကြာခဲ့သတဲ့။
Ok ပြောပြတာက ရေအိုက်မှာ ရေတွင်းလိုစက်သီးတန်းဆင် ခြေထောက်ကဇောက်ထိုးဆွဲ ရေထဲကို မျက်နှာနှစ်ပြီး ခေါင်းကိုနင်းထားတာတောင် ပြန်ပေါ်လာတိုင်း “ကျောင်းသားကွ”လို့အော်သတဲ့။
91 နိုဝင်ဘာလရဲ့ အအေးလှိုင်းဖြတ်ချိန်၊ နှင်းမုန်တိုင်းနဲ့ မိုးသီးတွေကျ၊နှင်းထုက မိုးရွာသလို တစ်ထွာတစ်မိုက်တက်တဲ့ (၁၀)နှစ်တစ်ကြိမ်ကြုံရတဲ့ ရာသီဥတုကြီးမှာ အ၀တ်မပါ ဘောင်းဘီတိုနဲ့ နှင်းတောထဲပစ်ထားရင်း “ဟ မသေဘူးဟ၊ဆိုပြီး ရေတစ်ပုံးပြီးတစ်ပုံး နာရီဝက်ခြားပြီးလောင်းတာတောင် မသေတဲ့ဖိုးဆန်းကလည်း ထောက်လှမ်းရေးပါ တဲ့။
ထားပါတော့လေ။
Lucky 7 တွေပဲ။
ကျော်ကျော်ဦးက ရင်း(၁၁)က အပြန် ဗဟိုမှာ စစ်ကြောရေးနဲ့ သေခဲ့ရ။ ဒီဇင်ဘာ ၂၅ရက် ခရစ်စမတ်ည မနက် ၄နာရီမှာ။ မနက် ၉နာရီကျတော့ မြုတ်ပြီးပါပြီ။ ကြွေလွင့် ကြယ်တစ်ပွင့်ပါ။
ပေါသွပ်(ခ)အောင်မြင့်ထွန်းကို တပ်ရင်း(၆) တစ်ညမှာ ဘာမှမေးမနေတော့ပဲ ဗဟိုအမိန့်  နဲ့ ညတွင်းချင်း အခုတ်ခံ ခဲ့ရပါတယ်၊သူလိုပါဘဲ ရင်း(၆)အသတ်ခံ တစ်ခြားတစ်ဦးက အိန္ဒိယcampနဲ့ အဆက်အသွယ်ယူပြီးပြန်ရောက်တဲ့ရန်ရှင်း(မြင်းခြံ၊ရေဇင်းစိုက်ပျိုးရေး တက္ကသိုလ် ကျောင်းသား)ပါ၊သူ့ ကိုလဲ ညတွင်းချင်းပါပဲ… သတ်လိုက်ကြပြန်တယ်လေ၊ အော် - ကြယ်ပွင့်တွေကြွေပေါ့
မောင်မောင်နဲ့ ကိုအေးမြင့်က ပြည်ထောင်စုနေ့ မှာ ခေါင်းပြတ်ရတယ်
မဟုတ်မခံ မောင်မောင်နဲ့ ပါးစပ်သွက်တဲ့ အေးမြင့်ကိုအရှင်မထားရဲဘူးထင်ပ၊
ဘာခန္ဓာကိုယ် ချို့ ယွင်းချက်မရှိ၊ခြေပြတ်လက်ပြတ်မဖြစ်ဘဲ ထည့်သတ်လိုက်တာပေါ့
ရှင်တာက ဒဿ၊ဖိုးဆန်း၊ကျော်ဇင်
ဒဿ၊ကျော်ဇင်ဆိုရင် အချုပ်ကိုဦးဆောင်ပြန်စီးခဲ့တဲ့ သူတွေထဲက
ဖြစ်နိုင်ရင် ရဲဘက်အလုပ်စခန်းသုံး စူးကလေး၊ဆောက်ကလေးနဲ့ ကင်းစခန်းတစ်ခုလုံးကိုစီးလိုက်ချင်ပေမယ့်…
ကျန်းမာရေးချို့ တဲ့ဖောယောင်ကိုင်းနေသူတွေ၊မိန်းကလေးတွေ၊သံခြေကျင်းမဖြုတ်ရသေး သူတွေကို ငဲ့ပြီးပြန်ဆုတ်ခဲ့ ရသတဲ့
ကိုထိန်ပြောသလိုပါဘဲ၊ပြန်ရောက်လို့  မန္တလေးတက္ကသိုလ်စာပေးစာယူတက်ကြတော့ ကျောင်းသားအရေးတစ်ခုမှာ သူတို့ ဟာ အခြားမသေသူ ok ၊ကံမြင့်ဦး တို့ နဲ့ ပွဲတက်ကြပြန်သတဲ့၊ တယောက်ကတက်တရားဟောလို့ ဝိုင်းဆွဲရသတဲ့…
အဲဒါပါဘဲ ထောက်လှမ်းရေးဆိုပြီးဘယ်လောက်သတ်ချင်စရာကောင်းလဲ
ABSDFစစ်ဆေးရေး(သို့ )စစ်ကြောရေးဖွဲ့ ပြီးပြန်စစ်တော့မယ်၊ထောက်လှမ်းရေး မဟုတ်ကြောင်း အသိသက်သေ(၂)ဦးရဲ့  ထောက်ခံချက် လိုတယ်ဆိုတော့ ဘုန်းကြီးအပြီးဝတ်သွားတဲ့ ဦးဇင်းကြီးဒဿက ရီနေတယ်၊
ထပ်သတ်ချင်လို့ ထင်ပါရဲ့ တဲ့-
ကဲဗျာ ပြောချင်တာကတော့ဒါပါဘဲ-
Lucky 7 တော်လှန်ရေးရဲဘော်ကြီးများ
(၇)ယောက်စလုံးထောက်လှမ်းရေးဖြစ်သွားတဲ့ဇာတ်
(၄)ယောက်သေ၊(၃)ယောက်ရှင်ပေါ့
ကြွေရဲပေမဲ့ ကြွေပုံကြွေနည်းများ မှားနေသလား မသိ
တခုခက်ရဲ့ ဘယ်မိဘကမှ မယုံရဲ၊မယုံချင် လက်မခံချင်ကြတဲ့ အဖြစ်အပျက် ။
သူတို့ အတွက် ဆွမ်းမသွတ်ရတာ နှစ် နှစ်ဆယ် ရှိခဲ့ပေါ့ ။ အဲ…တခုတော့ရှိတယ် မောင်မောင်ကတော့ အစ္စလာမ်လေ ။
ပေါသွပ်ရေ … သိပ်မဝေးတော့ပါဘူးကွာ…
ထောင်ထဲမှာရော… အပြင်မှာပါ ကျိုးကြား ကျိုးကြား ဆွမ်းသွတ်ခဲ့ကြပေမယ့်
ငါတို့ တာဝန်တွေ ကျန်နေရဲ့…
နာရီဝက်ချင်း အသက်ရှင်အောင်မွေးတတ်ခဲ့တဲ့ တို့တွေ
အနှစ်နှစ်ဆယ်ကို မျိုသိပ်လို့
မိသားစုတို့ရဲ့ စိတ်အခံကို အမှန်အမှန် ဆိုပြီး ပွဲ မခံ ရက်ဘူး
ဒို့တွေထဲက တစ်ယောက် ရှင်နေသရွေ့ …. တနေ့ပေါ့ ။
မှတ်ချက်0 ခု ရေးပြီးချိန်: 1/30/2012 09:25:00 PM
ကျွန်တော် သိခဲ့တဲ့ ကိုထွန်းအောင်ကျော် (သို့) ၈၈ ရဲ့ ကိုဗဟိန်း
စာရေးသူ: s0wha1 Labels: ကူးယူးဖော်ပြခြင်း, မြောက်ပိုင်းဒေသမှ လူမဆန်မှု
တံတားအောက်၌ မြစ်ရေတို့စီးဆင်းနေဆဲ ... အနှစ် နှစ်ဆယ်ကျော် အချိန်ကာလတို့သည် အာရုံအမြင်တို့ကို ဝေး၀ါးစေခဲ့သည်။ တချို့တပိုင်းတစ ... တချို့ဝိုးတ၀ါး ... မည်သို့ပင်ဖြစ်စေ တခါကပုံရိပ်တို့ကို ကျနော့်နှလုံးသားဖြင့် လိုက်လံ ဖမ်းဆုပ် စုစည်းကြည့်မိသည်။ မိမိ ရင်ခုန်သံကို မိမိပြန်လည်ခံစားလာရသည်။ ဆရာတာရာကတော့ သူ၏ ဒို့ခေတ်ကိုရောက်ရမည်မလွဲပါ စာအုပ်အမှာ၌ “ကျနော် ရင်ခုန်သံကို ယုံကြည်သည်။ ရင်ခုန်သံသည် ခံစားမှု အစစ်အမှန်ဖြစ်သည်” ဟုရေးသားခဲ့ဖူးသည်။
ကျနော်သည်လည်းဤစာစုကို ...
တလောက အင်တာနက် စာမျက်နှာပေါ်မှာ သူ့ဓါတ်ပုံကို ပြန်တွေ့လိုက်ရသည်။ ပုံထဲတွင် သူက ဖီးလ်ဂျက်ကက်နှင့် အောက်ခံ ပြောက်ကျားအင်္ကျီဖြင့်၊ တောထဲတွင် ရိုက်ထားသည့် ပုံထင်သည်။ သူ ကျောင်းသားတပ်မတော် (မြောက်ပိုင်း) ဥက္ကဋ္ဌဘ၀နှင့် ရိုက်ထားပုံ ဖြစ်မည်။ သို့သော် ပုံထဲ၌ သူ့အပြုံးက တောက်ပ ၀င်းပြက်ဆဲ။
သူ့ကို ကျနော်စတွေ့တုန်းက ဤပုံမျိုး မဟုတ်။ လည်ကတုံးအင်္ကျီအဖြူ ကချင်ပုဆိုးကွက်စိပ်နှင့်၊ အပြုံးကတော့ အခုဓါတ်ပုံထဲကလိုပင် တောက်ပ၀င်းပြက်လျှက် ... နေရာက ရန်ကုန်လမ်းမတော်ဆေးတက္ကသိုလ် (၁) စာသင်ခန်းမတခုထဲမှာ၊ ကျနော်တို့ ရှေ့တည့်တည့်ရှိ ဘလက်ဘုတ်ပေါ်၌ မြေဖြူဖြင့် ကြားဖြတ်အစိုးရ ညှိနှိုင်းဆွေးနွေးပွဲ၊ မြန်မာနိုင်ငံလုံးဆိုင်ရာ ကျောင်းသားသမဂ္ဂများ အဖွဲ့ချုပ်ဟုရေးထားပြီး အောက်ကရက်စွဲမှာ (၁၃.၉.၈၈)၊ ဘလက်ဘုတ်ရှေ့ ဆရာစင်မြင့်ပေါ်မှာ စီချထားသော ကုလားထိုင်ခုံများပေါ်၌ ဗိုလ်ရန်နိုင်၊ ဗိုလ်အောင်ကြီး၊ ဦးနု၊ ဒေါ်အောင်ဆန်းစုကြည်၊ ဦးတင်ဦး၊ ဦးဝမ်ကိုဟော (ချင်းအမျိုးသားခေါင်းဆောင်) တို့ ထိုင်နေကြသည်။
ကျနော်တို့ ကျောင်းသားတွေက ၎င်းတို့ရှေ့ရှိ စာသင်ခုံတွေမှာ အစီအရီ ထိုင်နေကြသည်။ ဦးစွာ ကျောင်းသားခေါင်းဆောင်တချို့ တယောက်တလှည့် ဆွေးနွေးကြသည်။ (ဆွေးနွေးသည် ဆိုခြင်းထက် တင်ပြ တိုက်တွန်း တောင်းဆိုသည်ဆိုက ပိုမှန်မည်ထင်သည်။) ကျောင်းသားများဘက်မှ ကြားဖြတ်အစိုးရ ဖွဲ့စည်းရန် တင်ပြခဲ့ပြီးနောက် လူထုခေါင်းဆောင်များဘက်မှ ပြန်ပြောကြပါသည်။ ပထမဆုံး ၀န်ကြီးချုပ်ဟောင်း သခင်နု ပြောသည်။
သူကစက်တင်ဘာလ (၉) ရက်နေ့က သူဖွဲ့ စည်းခဲ့သော စင်ပြိုင်အစိုးရထဲတွင် အားလုံးပူးပေါင်းပါဝင်ပြီး ကြားဖြတ်အစိုးရ ဖွဲ့စည်းရန်ပြောသည်။ ထို့နောက် ဗိုလ်အောင်ကြီးကအားလုံး မပါဝင် မတိုင်ပင်ဘဲလုပ်လျှင် သူပါဝင်မည် မဟုတ်ကြောင်း ခပ်တိုတိုပဲ ပြောသည်။ ပြီးတော့ ဒေါ်အောင်ဆန်းစုကြည် ပြောသည်။ ဒေါ်စုက ကျောင်းသားများ အစည်းအဝေး ဆို၍ သူလာခြင်း ဖြစ်ကြောင်း၊ ဘာအစည်းအဝေး ဟု ကြိုပြောမထားကြောင်း၊ ဒီရောက်မှ ကြားဖြတ်အစိုးရ ဖွဲ့စည်းရန်ဖြစ်နေကြောင်း ဒီကိစ္စ၌ သူပါဝင်မည် မဟုတ်ကြောင်း ပြောသွားခဲ့သည်။
ဦးတင်ဦးကတော့ ငြိမ်းချမ်းစွာ ဆန္ဒပြ တောင်းဆိုခြင်းဖြင့် မိမိတို့၏ လိုရာပန်းတိုင်ကို ရနိုင်မည်ဟု ထင်ကြောင်းပြောသည်။ ဦးဝမ်ကိုဟောကတော့ ဦးနုနှင့် တသဘောထဲ ပြောသည်။ နောက်ဆုံး၌ ဗိုလ်ရန်နိုင် ပြောပါသည်။ ၎င်းတို့အားလုံးတွင် ကျောင်းသားထုဆန္ဒ (အမှန်တော့ ကျောင်းထုဆန္ဒ သက်သက်မဟုတ်ပါ တတိုင်းပြည်လုံး လှည်းနေ လှေအောင်း မြင်းဇောင်းမကျန် အထွေထွေသပိတ်ကြီးနှင့် လူထုတရပ်လုံးက ညီတညွတ်တည်း ကြားဖြတ်အစိုးရကို တောင်းဆိုနေချိန်ဖြစ်ပါသည်။) နှင့် အကိုက်ညီဆုံး အရိုးသားဆုံး ပြောသွားသူမှာ ရဲဘော်သုံးကျိပ်ဝင်နှင့် နယ်ချဲ့ဆန့်ကျင်ရေးခေတ် တကသ၊ ဗကသခေါင်းဆောင်ဟောင်း ကိုထွန်းရှိန် (ခေါ်) ဗိုလ်ရန်နိုင်ဖြစ်ပါသည်။ ဗိုလ်ရန်နိုင်က ကျောင်းသားများ တင်ပြတောင်းဆိုသော ကြားဖြတ်အစိုးရ ဖွဲ့စည်းရေးကို သူ့အနေဖြင့် အကြွင်းမဲ့ ထောက်ခံသဘောတူကြောင်း ကြားဖြတ်အစိုးရ ဖွဲ့ခဲ့လျှင် သူ့ကို မည်သည့်တာဝန်ပေးပေး ထမ်းဆောင်ရန်အသင့်ရှိကြောင်း ဒီနေ့ကြားဖြတ်အစိုးရ ဖွဲ့ပြီးလျှင် နောက်တနေ့တွင် ဂျပန်နိုင်ငံမှ ဒေါ်လာသန်း (၂၄၀) ကျော် အကူအညီရစေရမည်ဟု သူအာမခံကြောင်း ပြောသွားပါသည်။
ထိုသို့ လူထုခေါင်းဆောင်များ ပြောပြီးနောက် ကျောင်းသားများဘက်မှ တဖန်ပြန်လည်ဆွေးနွေးကြပါသည်။ ခန်းမ၏ ညာဘက်ခြမ်း အလယ်ခုံလောက်မှ အရပ်မနိမ့်မမြင့် အသားဖြူဖြူပိန်ပိန်ပါးပါး လည်ကတုံးအင်္ကျီဖြူ ကချင်ပုဆိုးနှင့် ကျောင်းသားခေါင်းဆောင်တစ်ဦး ထိုင်ခုံမှထ၍ ဆွေးနွေးပါသည်။ ပထမ၌ သူ့အသံကို မကြားတချက် ကြားတချက်၊ နဲနဲအရှိန်ရလာတော့ သူ့အသံက ကြည်လင်ပြတ်သားလာပြီး အထစ်အငေါ့မရှိ ကြားဖြတ်အစိုးရဖွဲ့စည်းရန် အမြန်ဆုံးလိုအပ်နေပုံ၊ အချိန်သိပ်မရှိတော့၍ လူထုဘက်မှ လက်ဦးမှုယူပြီး ဖွဲ့စည်းနိုင်မှ ဖြစ်မည်ဟု ပြောသွားပါသည်။
သူပြောပုံက ထိုအချိန်က ပကတိ အခြေအနေ အချက်အလက်များနှင့် အကိုက်ညီဆုံး စကားလုံးများ ဖြစ်နေသည်။ သူကပြောနေရင်း ရှေ့စားပွဲခုံပေါ်၌ချထားသော သူ့မှတ်စုစာအုပ်ကလေးကိုလည်း လက်ဖြင့်ထောက်ကာ ကြည့်ရင်းပြောသွားပါသည်။ သူပြောပုံက အခြားကျောင်းသားခေါင်းဆောင်တွေ ပြောပုံနှင့် နဲနဲကွာခြားနေသည်ဟု ကျနော်ခံစားမိသည်။ စိတ်လှုပ်ရှားမှု (Emotion) ဖြင့် ပြောခြင်းမျိုးမဟုတ်၊ သေသေချာချာနေ့စွဲ အဖြစ်အပျက်များကို ရေးမှတ်ထားပြီး အချက်အလက်နှင့် ကိုးကား ပြောသွားသည်။ ထိုစဉ်ကသူသည် မန္တလေး ဂျီတီအိုင်ကျောင်းသား သမဂ္ဂ ဥက္ကဋ္ဌ နှင့် မန္တလေး ဗကသများအဖွဲ့ချုပ်၏ ဒုဥက္ကဋ္ဌ အနေဖြင့် ပြောခြင်းဖြစ်သည်။
အထက်ဗမာပြည်မှ ကျောင်းသားခေါင်းဆောင်များအဖြစ် ကိုသန့်စင် နှင့် ကိုထွန်းအောင်ကျော် တို့နှစ်ယောက် ထိုအစည်းအဝေးသို့ တက်ရောက်ခဲ့ကြသည်။ ဤကားသူနှင့် ပထမဆုံး တွေ့ဆုံခြင်းဖြစ်သလို သူ့ကိုပထမဆုံး သတိပြုမိခြင်းလည်း ဖြစ်ပါသည်။
စစ်တပ်မှ အာဏာသိမ်းခံခဲ့ရပြီးနောက် ၁၉၈၈ နှစ်ကုန်ပိုင်းခန့်တွင် ဗဟန်းအုတ်လမ်းရှိ ပြည်ထဲရေးဝန်ကြီးဟောင်း ဦးကျော်ငြိမ်းအိမ် ကားဂိုဒေါင်ထဲမှ အစည်းအဝေးများတွင် သူ့ကိုပြန်တွေ့ရသည်။ ကျနော်တို့သည် တချိန်က နာမည်ကျော် ပြည်ထဲရေးဝန်ကြီးဟောင်း၏ ကားဂိုဒေါင် မျက်နှာကျက် ထုတ်တန်း သစ်သားတန်းများပေါ်ရှိ ၀ါကြန့်ကြန့် သတင်းစာဖိုင်တွဲများ မှတ်တမ်းမှတ်စုများကို မျက်နှာကျက်မိုးသဖွယ် ပြုလုပ်ထားသောအောက်ရှိ ကြမ်းခင်းပေါ်၌ ၀ိုင်းဖွဲ့စုထိုင်ပြီး ကျောင်းသားသမဂ္ဂလှုပ်ရှားမှုများကို အရှိန်အဟုန်မပျက် ဆက်လက် ဆောင်ရွက်နိုင်ရေး၊ ဗကသနှင့် မကသ ပေါင်းစည်းရေး၊ ကျောင်းသားညီညွတ်ရေးနှင့် အထက်ဗမာပြည် အောက်ဗမာပြည် ကျောင်းသာလှုပ်ရှားမှုများ ဟန်ချက်ညီညီ လှုပ်ရှားနိုင်ရေး စသည့် ကျောင်းသားသမဂ္ဂ လှုပ်ရှားမှုကိစ္စရပ်များ ဆွေးနွေးခဲ့ကြသည်။
တနေ့အစည်းအဝေးတွင် သူ အတန်ငယ်နောက်ကျမှ ရောက်လာပြီး ကျနော့်နံဘေးတွင် ၀င်ထိုင်လိုက်သည်။ ကျနော့်ကိုသူ ပြုံးပြနှုတ်ဆက်ရင်း ကျနော့်ရှေ့ကြမ်းပြင်ပေါ်တွင် ချထားသော သခင်ဗဟိန်း၏ “ဓနရှင်လောက” ဆိုသော စာအုပ်ကို ဖျက်ကနဲကောက်ယူပြီး ချက်ချင်းပင် မှောက်လျှက်အနေထေား ပြန်ချထားလိုက်သည်။ ပြီးတော့ ဘာမှမဖြစ်သလို လက်ကို မေးစေ့ထောက်ကာ ဆွေးနွေးပွဲကို အရှိန်မပျက် ဆက်နားထောင်နေသည်။
တချက်တချက် သူလည်းဝင်ဆွေးနွေးသည်။ အစည်းအဝေးပြီးတော့ ကျနော့်နောက်မှ သူလိုက်လာပြီး ပခုံးကို လက်ဖြင့်ပုတ်ကာ “ဒီလိုအစည်းအဝေးမျိုးတွေကို အဲဒီလို စာအုပ်မျိုးတွေ ယူမလာစေချင်ဘူး ရဲဘော်ရာ” ဟု ကျနော့်အတွက် စိုးရိမ်သောလေသံဖြင့် သတိပေးလိုက်သည်။ ကျနော်ကလည်း ဘာရယ်တော့ မဟုတ်ပါ လက်မှာကိုင်ထားသော သခင်ဗဟိန်း၏ စာအုပ်ထဲတွင် သခင်သန်းထွန်း၏ အင်းမတန် လှပသော အမှာစာပါသည်။ ထိုအမှာရေးဖွဲ့ပုံကို ကျနော်တော်တော် သဘောတွေ့နေမိ၍ ထပ်ကာထက်ကာ ဖတ်မိခြင်းဖြစ်ပြီး အခြားအကြောင်းမရှိပါ။ သို့သော် ထိုစဉ်က သူစိုးရိမ်သလို ဗကသ ကျောင်းသားသမဂ္ဂလှုပ်ရှားမှုကို ဗကပ ယူဂျီလုပ်ငန်းနှင့် ဆပ်စပ်လျက်ဖြိုခွင်းရန် ကြံစည်နေချိန်၊ သန့်ရှင်းဖြူစင်သော ကျောင်းသားလှုပ်ရှားမှုကို မစင်တပဲသား ခပ်ရန်ကြံစည်နေချိန် မဟုတ်ပါလား။ အတွေးအခေါ်အရ နလပိန်းတုံးများသည် လုပ်ကြံမှုအရာ၌ ပါရဂူမြောက်လှပေသည်။
အဲဒီနောက် သူနှင့်ကျနော် ခင်မင်သွားသည်။ သူ့ရုပ်ရည်က လူတဖက်သားကို ခင်မင်နှစ်လိုဖွယ်ကောင်းအောင် စွမ်းဆောင်နိုင်စွမ်း ရှိသည်ဟုကျနော်ထင်သည်။ တခါတရံ လူ့ဘောင်သစ် ၀ါးရုံပင် စခန်း ရုံးတွင် လည်းကောင်း တခါတရံ ဦးကျော်ငြိမ်း ကားဂိုဒေါင်ထဲမှာလည်းကောင်း သူနှင့် ဖြတ်ကနဲဖြတ်ကနဲ ဆုံဖြစ်ခဲ့ ကြပါသည်။
သူ့ပုံက ဖြူဖြူသန့်သန့်ရုပ်ချောချော ကျနော်တို့ ၈၈ မျိုးဆက် ခေတ်ပြိုင် ကျောင်းသား ခေါင်းဆောင်များထဲတွင် သူ့လို ရုပ်ဖြောင့်ဖြောင့် ကျောင်းသားခေါင်းဆောင် ခပ်ရှားရှား ဟု ပြော၍ ရမည်လားမသိ။ သူ့ကို ကျနော်တွေ့တိုင်း နယ်ချဲ့ဆန့်ကျင်ရေး ဖက်ဆစ်တော်လှန်ရေးခေတ်က ကျနော်တို့ ကြည်ညိုလေးစားခဲ့ရသော ကျောင်းသားခေါင်းဆောင် ကိုဗဟိန်းကို ကျနော့်စိတ်ထဲ သွားသွားသတိရနေမိသည်။ သူကလည်း မန္တလေးသားမဟုတ်လား။
ဒီလိုနဲ့ အမျိုးသားအာဇာနည်ခေါင်းဆောင်ကြီး ဗိုလ်ချုပ်အောင်ဆန်းကတော် ဒေါ်ခင်ကြည်ဆုံးတော့ ကျနော်တို့တတွေ အစည်းအဝေးလုပ်ပြီး လူထုဈာပန ကော်မတီ ဖွဲ့ခဲ့ကြသည်။ ထိုကော်မတီဖွဲ့ရန် အကြံပေးသူကား မှိုင်းရာပြည့်အရေးအခင်းကျောင်းသားခေါင်းဆောင် ကိုမြမှိုင်း (ခေါ်) ကိုမြ၀င်း ဖြစ်သည်။ ၎င်းကော်မတီတွင် သူသည် မင်းကိုနိုင်၊ ကိုကိုကြီး၊ စသူတို့နှင့်အတူ အထက်ဗမာပြည် ကျောင်းသားခေါင်းဆောင် အဖြစ် ရှေ့တန်းမှာ ပါဝင်ခဲ့သည်။ ဗိုလ်ချုပ်ကတော်
ဒေါ်ခင်ကြည့်ဈာပန တင်ဆောင်ထားသော ယာဉ်တန်းရှေ့တွင် သူသည် မင်းကိုနိုင် အပါအ၀င် အခြားကျောင်းသားခေါင်းဆောင်များနှင့် လက်ချင်းတွဲချိတ်ကာ အံကိုကြိတ်လျက် ကမ္ဘာမကြေဘူးသီချင်းကို သံပြိုင် သီဆိုရင်း ဈာပန လိုက်ပါ ပို့ဆောင်ခဲ့ကြပုံကို ခုအချိန်အထိ ကျနော့်မျက်စိထဲကမထွက်။ ထိုစဉ်ကကျောင်းသားခေါင်းဆောင် အားလုံးလိုလို မျက်ရည်ဖြိုင်ဖြိုင် ကျခဲ့ကြရသည်။ ကန်တော်မင် ပန်းခြံသို့ ဈာပနယာဉ်ရောက်သောအခါ စစ်ရုံးချုပ်ဘက်ကုန်းမြင့်ပေါ်မှ မောင်းပြန်သေနတ်များဖြင့် ချိန်ရွယ်ထားသော စစ်သားများရှေ့တွင် မင်းကိုနိုင်နှင့် မင်းဇေယျာတို့ အပြိုင်တရားဟောလျက် ဒေါ်ခင်ကြည့်ဈာပနကို အောင်မြင်စွာ အဆုံးသတ်ခဲ့ကြသည်။
ဈာပနပြီး နောက်နေ့တွင် ဖြစ်မည်ထင်သည် သူနှင့်ကျနော် ရန်ကင်း စာတိုက်မှတ်တိုင်နားက ဂန္ဓမာ လ္ဘက်ရည်ဆိုင်လေးမှာ တွေ့ဖြစ်ခဲ့ကြသည်။ ဗကသ ဒုဥကဋ္ဌ ကိုကိုကြီး (ကေကျု့) နှင့် ကိုမြ၀င်းတို့လည်း ပါသည်။ ထို့နောက်ကျနော်တို့ကို သူ မန္တလေးပြန်တော့မည်ဟု ပြောပြီး နှုတ်ဆက်ရင်း လူစုခွဲကြသည်။ သူ့ကို ကားမှတ်တိုင်အထိ ကျနော်လိုက်ပို့ခဲ့သည်။ ကားလမ်းဖြတ်အကူး သူက ဘေးဘီကိုကြည့်ကာ လေသံဖြင့် “ကျနော် တောထဲကိုသွားတော့မယ်”ဟု ပြောခဲ့သည်။
ဘယ်ဘက်လည်း ဟု ကျနော်မေးတော့ “မြောက်ပိုင်း ကချင်ဘက်လေ၊ မန္တလေးက ကျနော်တို့လူတွေ ရောက်နှင့်နေပြီ” ဟုသူပြောခဲ့သည်။ မကြာခင် ၃၆ ဘတ်စကားဆိုက်လာ၍ ကားပေါ်သို့ သူတိုးဝှေ့တက်သွားသည်။ သူလိုက်ပါသွားသော ဒုတိယကမ္ဘာစစ်လက်ကျန် ဘတ်စကားအိုကြီးကိုငေးကြည့်ရင်း ကျနော်ကျန်ရစ်ခဲ့ပါသည်။
ဤကား သူနှင့် နောက်ဆုံး တွေ့ဆုံခြင်း ဖြစ်ပါသည်။ ထို့နောက် သူနှင့်မတွေ့ဖြစ်တော့ပါ၊ သူ့အသံဘာမှ မကြားရတော့ ... ။
ကျနော် အဖမ်းမခံရခင် တလလောက်အလို မေလထဲတွင် ထောက်လှမ်းရေး ဗိုလ်ခင်ညွန့်၏ သတင်းစာ ရှင်းလင်းပွဲ ထွက်လာသည်။ အေဘီမြောက်ပိုင်း အချုပ်ခန်းထဲမှ ထွက်ပြေး လွတ်မြောက်လာသော ကျောင်းသား အချို့၏ သတင်းစာရှင်းလင်းပွဲ၊ ကျနော် သတင်းစာလည်း ဖတ်ဖြစ်သည်။ တီဗွီဖန်သားပြင်၌လည်း ကြည့်ဖြစ်သည်။ ထိုကျောင်းသားတွေ မျက်နှာပေါ်တွင် မလွှဲမရှာင်သာ လုပ်ခဲ့ရသောသူများ၏ မျက်နှာအသွင်အပြင်ကို အထင်းသားတွေ့မြင်နေရသည်။
ထိုသူတို့၏ပြောဆိုချက်အရ ကိုထွန်းအောင်ကျော်ကို လပေါင်းများစွာ ညှဉ်းပန်းနှိပ်စက်ပြီး စစ်အစိုးရ သူလျှိုဟု စွပ်စွဲလျက် ရက်ရက်စက်စက် ခေါင်းဖြတ်သတ်ခံခဲ့ရသည်။
ကျနော့်နားနှင့် မျက်စိကိုပင် ကျနော်မယုံနိုင်စရာ အဖြစ်။ ဟုတ်ပါသည် သူသည် သာမန်ညောင်ည ကျောင်းသားခေါင်းဆောင် မဟုတ်ပါ။ တခေတ်မှာ တခါ၊ တခါမှာတယောက်ဆိုသလို ကျောင်းသားခေါင်းဆောင် စစ်စစ်၊ အင်မတန်တော်သော ထက်မြက်သော ကျောင်းသား ခေါင်းဆောင်တစ်ယောက် ဖြစ်သည်။ သူ့ကိုမြင်တွေ့ဖူး ရင်းနှီးကျွမ်းဝင်ခဲ့ဖူးသူမှန်သမျှ သူ့မှာရှိသော အရည်အချင်းများကို သိကြရပါသည်။ ဤကဲ့သို့လူမျိုးကို တောထဲ၌ စစ်ထောက်လှမ်းရေးသူလျှိုဟု စွပ်စွဲ သတ်ဖြတ်ခံခဲ့ရသည်။ လုံးဝမယုံကြည်နိုင်စရာ၊ ကျနော်တို့ခေတ် ကျောင်းသား လှုပ်ရှားမှု သမိုင်းတွင် လုံးဝလက်မခံနိုင်စရာ အဖြစ်ပျက်ဆိုးကြီး ဖြစ်ပါသည်။
ဤအဖြစ်အပျက်ဆိုးကြီးကို ကျနော်တို့အားလုံး ဘယ်လို ဖျောက်ဖျက်ပစ်နိုင်မည်နည်း။ ဘယ်လို မေ့ပျောက်ပစ်နိုင်မည်နည်း။ ကျနော့်အတွေးထဲ၌ သူ့ကိုသတ်ပစ်တာ ဘယ်သူတွေလဲ။ အဲဒီသူတွေနဲ့ တစ်ဂိုဏ်းတည်း ပူးပေါင်းပါဝင်ပက်သက်နေတာ ဘယ်သူတွေလဲ ဆိုတာ သမိုင်းသက်သေအဖြစ် သိချင်သည်။ သူသည် ၈၈ မျိုးဆက် ကျောင်းသားခေါင်းဆောင် စစ်စစ်ဖြစ်သည်။ အကယ်၍ ခုချိန်ထိ သူသာ အသက်ရှင်လျက် ရှိနေဦးမည်ဆိုလျှင် သူသည် ကျနော်တို့၏ ၈၈ မျိုးဆက်ကျောင်းသားခေါင်းဆောင်တွေ ဖြစ်ကြသော မင်းကိုနိုင်၊ ကိုကိုကြီး၊ မင်းဇေယျာ၊ ဋ္ဌေးကြွယ် စသူတို့နှင့်အတူ တတန်းတည်း ရှိနေမည့် ကျောင်းသားခေါင်းဆောင်ဟု ကျနော်ယုံကြည်ပါသည်။
ခုတော့သူမရှိတော့ပြီ ... တောထဲ၌ တရားလက်လွတ် ရက်ရက်စက်စက် ညှဉ်းပန်းနှိပ်စက် အသတ်ခံခဲ့ရသည်။ သေချာတာတစ်ခုတော့ရှိပါသည်။ သူ့ကိုအခုလို ရက်ရက်စက်စက် ညှဉ်းပန်းနှိပ်စက် သတ်ဖြတ်ခဲ့သူများသည်၊ ၈၈ မျိုးဆက်ကျောင်းသားခေါင်းဆောင် စစ်စစ်တဦးကို ကျောင်းသားခေါင်းဆောင်ဟု မသိ၍သော်လည်းကောင်း၊ ဂိုဏ်းဂဏစိတ်ထားနှင့် အာဏာလုပွဲကြောင့်သော်လည်းကောင်း၊ မည်သိုပင်ဖြစ်စေ ဤလူသတ်သမားတစုနှင့် အပေါင်းအပါများသည် ကျနော်တို့အားလုံး ဘ၀ပေါင်းများစွာ အထွဋ်အမြတ်ထား စတေးပူဇော်ခဲ့ရသော ရှစ်လေးလုံး (၈၈၈၈) ဒီမို့ရေစီ တော်လှန်ရေး၊ ကျောင်းသားလှုပ်ရှားမှုသမိုင်းနှင့် နဲနဲမှ မအပ်စပ် မပက်သပ်သော၊ ဤအရေးတော်ပုံကြီး၌ ထဲထဲဝင်ဝင် မပါဝင်ခဲ့ဘူးသော၊ ဤအရေးတော်ပုံကြီးကို ရုပ်ပျက်ဆင်းပျက် ဖျက်ဆီးလိုသော၊ ရန်သူစစ်အာဏာရှင်တို့နှင့် အတွေးအခေါ် နှင့်လုပ်ဟန် တထပ်တည်းကျနေသော၊ ဖောက်ပြန်ရေးသမား၊ လူယုတ်မာ အချောင်သမား၊ သူလျှို ဒလံ ကြေးစား လူသတ်သမားများသာ ဖြစ်ပေလိမ့်မည်။
ကျနော်သည် စာဖတ်ခန်းထဲမှ စားပွဲပေါ်ရှိ ကွန်ပျူတာ မှန်သားမျက်နှာပြင်ရှေ့ အမှောင်ထဲတွင် တယောက်တည်းထိုင်ရင်း အင်တာနက်စာမျက်နှာပေါ်မှ သူ့ပုံကိုငေးမောကြည့်နေမိသည်။ ဓါတ်ပုံထဲမှ သူ့အပြုံးက တောက်ပ၀င်းပြက်ဆဲ။ လွန်ခဲ့သော အနှစ် နှစ်ဆယ်ကျော်ကလည်း ဒီအပြုံးမျိုးပင်၊ နောက်လဲ ဆက်လက်တောက်ပ ၀င်းပြက်နေဦးမည်ဟု ကျနော်ယုံကြည်သည်။
ကျနော့်မျက်ဝန်းအစုံတို့ ရီဝေလာသည်။ မျက်တောင်ကို ပုတ်ခတ်၍ ထိန်းလိုက် သော်လည်း မရတော့ ...။
သူ့ပုံကိုငေးစိုက်ကြည့်နေရင်း တစ်ခါတုန်းက သူနဲ့တွေ့တိုင်း ကျနော့်စိတ်ထဲ၌ ဖြစ်ပေါ်သော အတွေးမျိုးကို ပြန်ခံစားမိသည်။ သူပြောပုံဆိုပုံ ကိုယ်ဟန်အနေအထားနှင့် အပြုံးတို့သည် တခါက ကျနော်တို့ ကြည်ညိုလေးစားခဲ့ရသော လွတ်လပ်းရေးတိုက်ပွဲခေတ် ကျောင်းသားခေါင်းဆောင် ကိုဗဟိန်းနှင့် တော်တ်ာတူသည်ဟု ခံစားမိသည်။ ကိုဗဟိန်းကလည်း မန္တလေးသား၊ သူကလည်း မန္တလေးသား။ ကိုဗဟိန်းက ထောင့်သုံးရာပြည့် အရေးတော်ပုံကြီးတွင် ဗကသ ခေါင်းဆောင်အနေဖြင့် “မြင်းခွာတချက်ပေါက်လျှင် မီးဟုန်းဟုန်းတောက်စေရမည်” ဟုရဲရဲတောက် မိန့်ခွန်းခြွေခဲ့သည် ...။ သူကလည်း ရှစ်လေးလုံး အရေးတော်ပုံကြီးတွင် ဗကသ ကျောင်းသားခေါင်းဆောင်တဦး အနေဖြင့် သမိုင်းဝင် ကြားဖြတ်အစိုးရဖွဲ့စည်းရေး အဆိုကို ရဲရဲရင့်ရင့် တင်ပြခဲ့သည်။
ကိုဗဟိန်းက ဖြူဖြူနုနု ကျောင်းသားခေါင်းဆောင် ဘ၀မှ ဖက်ဆစ်တော်လှန်ရေး၌ ဖြူးချောင်းဖျား ပဲခူးရိုးမ တောထဲတွင် ကာဘိုင်သေနတ်လွယ်လျက် ဖက်ဆစ်ဂျပန်ကို တော်လှန်ခဲ့သည်။ သူကလည်း ဖြူဖြူသန့်သန့် ကျောင်းသားခေါင်းဆောင်ဘ၀မှ တရုပ်မြန်မာနယ်စပ် ပါချောင်ဒေသ၌ ကျောင်းသားတပ်မတော်မြောက်ပိုင်း၏ ဥက္ကဋ္ဌ အဖြစ်စစ်အာဏာရှင်တို့ကို ဆန့်ကျင်တော်လှန်ရန် ကြိုးစားခဲ့သူ..။
ကိုထွန်းအောင်ကျော်က စာပေလေ့လာမှုအခံ အားကောင်းသည်ကိုတော့ ကျနော်သိခဲ့သည်။ သို့သော် သူဂီတ၀ါသနာပါခဲ့မှန်း မသိခဲ့။ နော်ဆုံး ကိုထိန်လင်းရေးသောစာကိုဖတ်ပြီး ကိုထွန်းအောင်ကျော်သည် ခေတ်ပေါ် ဂီတအနုပညာကိုလည်း ဂီတသင်္ကေတနုတ်ဖြင့် စနစ်တကျ လေ့လာတတ်မြောက် တီးခတ်တတ်သူတဦး ဖြစ်ကြောင်းသိခဲ့ ရပြီး ကိုဗဟိန်းနှင့် တော်တော်တူတဲ့သူဘဲ ဟု အတည်ပြုခဲ့ မိသည်။ ကိုဗဟိန်းကလည်း ဂီတ၀ါသနာထုံသူ မဟုတ်ပါလား။
ထို့ကြောင့်လည်း ကိုဗဟိန်းသည် ထိုစဉ်က ကိုဋ္ဌေးမြိုင် (ဆရာကြီးဒဂုံတာရာ) နှင့်အရင်းနှီးဆုံးသူ ဖြစ်ခဲ့သည်။ ဆရာတာရာက သူ့ကို့ကဗျာနှင့် တင်စား၍ ရုပ်ပုံလွှာဖွဲ့ခဲ့ဖူးသည်။ အခု ကိုထွန်းအောင်ကျော်ကလည်း ရုပ်ဖြောင့်ဖြောင့် ကျောင်းသားခေါင်းဆောင် ဂီက ၀ါသနာပါသူ၊ သို့သော် သူတို့နှစ်ဦး သေဆုံးပုံချင်းတော့ ကွာခြားနေသည်။ ကိုဗဟိန်း ကနှလုံးရောဂါဖြင့် မန္တလေးဆေးရုံကြီးတွင် ဆေးကုသခံနေရင်း ဖဆပလနှင့် ကွန်မြူနစ်ပါတီအကွဲ၌ စိတ်ထိခိုက်ပြီး ဆုံးပါးသွားခဲ့ရသည်။
ကိုဗဟိန်း၏ ဈာပနကို တူတံဇဉ် အလံအုပ်လျက် ဗိုလ်ချုပ်အောင်ဆန်းကိုယ်တိုင် သွားရောက်ဂါရ၀ပြုခဲ့သည်။ သူကတော့ တရုပ်ပြည်နယ်စပ်တောထဲမှာ သူလျှိုဟု မတရားစွပ်စွဲ ညှဉ်းပန်းနှိပ်စက်ခံရသည်။ ခေါင်းဖြတ် အသတ်ခံခဲ့ရသည်။ သူသေဆုံးပုံကို မင်းကိုနိုင်အပါအ၀င် သူ့ရဲဘော် ကျောင်းသားခေါင်းဆောင်များ သိရှိနိုင်ခွင့်ပင် မရခဲ့ပါ။
ကိုဗဟိန်းက ရုပ်ဖြောင့်ဖြောင့် ကျောင်းသားခေါင်းဆောင်၊ ဖက်ဆစ်တော်လှန်ရေးသမား၊ စာပေဂီတမြတ်နိုးသူ ... ၊ ကိုထွန်းအောင်ကျော်ကလည်း ရုပ်ချောချော ကျောင်းသားခေါင်းဆောင်၊ တော်လှန်ရေးသမား၊ စာပေဂီတ မြတ်နိုးသူ ...၊ ကျနော့်အတွေး စိတ်အာရုံထဲမှာ ကိုထွန်းအောင်ကျော် အသတ်မခံရမီ နောက်ဆုံးသီဆိုသွားခဲ့သော ယုဇနပင် နဲ့  ဖဲကြိုးဝါ သီချင်းလေးကို မှန်းဆ ခံစားကြည့်နေရင်း ... တနေ့နေ့ တချိန်ချိန်၌ ရတနာ ဘုံမ္မိ နယ်မြေ မန်းတက္ကသိုလ်ကြီး၏ သမဂ္ဂမြက်ခင်းပြင်ရှေ့တွင် ... ကျဆုံးသွားလေသူ ကိုထွန်းအောင်ကျော်၏ ပုံတူ ကြေးရုပ်သွန်းထုလျက် ကိုထွန်းအောင်ကျော်ကို ချစ်ခင်လေးစားကြသော ကျနော်တို့ ရှစ်ဆယ့်ရှစ် မျိုးဆက်ကျောင်းသား ရဲဘော်အားလုံး၏ နှလုံးသားများကို ဖဲကြိုးဝါများသဖွယ် ချည်နှောင် ဂုဏ်ပြုကြရမည့်နေ့ကို ရောက်ရမည်မလွဲဟု ကျနော် ယုံကြည်နေမိပါသည်။
ကိုထွန်းအောင်ကျော် ...
မြေနဲ့ကောင်းကင် မြင်နေသမျှ
ရင်ခုန်နုသစ် သမုဒယမြစ်တစင်း
လှပစွာ စီးဆင်းရစ်နေဦးမယ် ... ယုံတယ် ... ။
လေးစားလျှက် ...
ဇာနည် (၈၈,ဗကသ)
ဇန်န၀ါရီ ၁၂၊ ၂၀၁၂
(ကြာသပတေးနေ့)
မှတ်ချက်0 ခု ရေးပြီးချိန်: 1/30/2012 04:25:00 PM
ငရဲပွက်ပမာ သေဆုံးသူတို့၏ AB မြောက်ပိုင်းမှအရိုးတွန်သံများ ( ကဗျာ )
စာရေးသူ: s0wha1 Labels: Poems, ကူးယူးဖော်ပြခြင်း, မြောက်ပိုင်းဒေသမှ လူမဆန်မှု
သင်တို့၏ မင်းမဲ့စရိုက်ဆန်စွာ အမိန့်အာဏာတို့ဖြင့်
ပါးကွက်သားဆန်ဆန် သတ်ဖြတ်ခဲ့သော
AB မြောက်ပိုင်းမှ တော်လှန်သူတို့၏ အရိုးတွန်သံများသည်
ငရဲပွက်ကဲ့ပမာ ပဲ့တင်ရိုက်ခပ်
ညပေါင်းများစွာတို့ကို တုန်လှုပ်စေခဲ့ပြီး
သင်တို့အား ညစဉ်လိုလို ခြောက်လှန့်နေစေမည်ဖြစ်သည်။
ပြေးလို့လွတ်မည် မဟုတ်သည့် ထိုရာဇဝင်သွေးကြွေးတို့ကို
သင်နှင့် ပြုသူအပေါင်းတို့က
ပြန်လည် လည်စဉ်းခံ၍ ပေးဆပ်ကြရမည်ဖြစ်သည်။
သင်တို့၏ အာဏာရမက်ဇောတွေကြောင့်
အာဏာရှင်ဆန်ဆန် အုပ်ချုပ်မှုစနစ်ဆိုးအောက်
များစွာသော AB ရဲဘော်အပေါင်းတို့သည်
ဒုက္ခမျိုးစုံတို့ကို ကြုံဆုံစေခဲ့ပြီး
ဌက်ဖျားမိလို့အခြေမလှ ပြန်ကြသူလည်းရှိ ၊
တနေ့ဆေးမကူ သေသူလည်းရှိ ၊
ခေါင်ဆောင်ပိုင်းတချို့ ရွှေရ- ငွေရ
ဟန်ကျနေသူလည်းရှိ ၊
အဲဒီ- ခေါင်းဆောင်တွေပဲ
ရေငတ်လျှင်ဘီယာသောက် သရဲကြောက်လို့အဖေါ်ခေါ်အိပ့်
နောင်ရေးစိတ်အေးဖို့ အိမ်မြေ- ခြံ- ကားတွေလည်း
တိတ်တစိတ် ဝယ်ယူထားကြလေရဲ့ ။
မြောက်ပိုင်း အေဘီမှ ငရဲပွက်ပမာ
သေဆုံးသွားသူတို့၏ တောက်ခေါက်သံပြင်းပြင်းတို့သည်
နေ့ပေါင်းများစွာတို့ကို တုန်လှုပ်စေခဲ့ပြီး
နေ့စဉ်လိုလို သင်တို့အား
အရိပ့်မဲ့တစ္ဆေကဲ့သို့ ခြောက်လှန့်နေဦးမည်ဖြစ်သည်။
ထိုသူတို့၏ ရာဇဝင်သွေးကြွေးတို့ကို ငါတို့ဆပ်အံ့
ငါတို့၏ ချွန်မြသော ကလောင်သွားဖြင့်
ရာဇဝင်သမိုင်းမှန်များကို ရေးဖော်ကြ ၊
ငါတို့၏ ကိုယ်စွမ်းဥာဏ်စွမ်း ရှိသမျှအားတို့ဖြင့်
အမှန်တရားကို တူးဖော်ကြ ၊
ကမ္ဘာကုန်တည်သ၍ ငါတို့၏ စိတ်အစဉ်ထဲဝယ်
ရက်စက်သူတို့အပေါ်
ဖြေသော် မပြေ- ချေသော်မကြေ ကမ္ဘာမကြေပဲ....ဟေ့းးးးးးးးးးး။။
ABSDF တွင် ဥပဒေမဲ့ လူမဆန်စွာ ရက်ရက်စက်စက် အမိန့်ပေး
သတ်ဖြတ်ခဲ့ကြသည့် လူသတ်တရာခံများကို ဤ- ကဗျာဖြင့်
ပြင်းပြင်း- ထန်ထန် ကန့်ကွက်ရှုတ်ချလိုက်သည်..။
( ဖြေသော်- မပြေ.....ချေသော်- မကြေ.....ကမ္ဘာမကြေ )
မှတ်ချက်0 ခု ရေးပြီးချိန်: 1/30/2012 04:16:00 PM
Loss Of Innocence at the ABSDF (North) or အပစ်မဲ့ကျောင်းသားတွေဟာ သူလျိုတွေလား?
စာရေးသူ: s0wha1 Labels: ကူးယူးဖော်ပြခြင်း, မြောက်ပိုင်းဒေသမှ လူမဆန်မှု
ကချင်ပြည်နယ်မှာ ကျောင်းသားတွေကို ခေါင်းဖြတ်သတ်လိုက်တဲ့ ကိစ္စတွေနှင့် ပတ်သက်ပြီး စုံစမ်းစစ်ဆေးရေးကော်မတီဖွဲ.ကာ ဖြစ်ရပ်မှန်ပေါ်ပေါက်အောင် ABSDF ကျောင်းသားတပ်မ တော်က ဆောင်ရွက်မည်ဆိုတဲ့အကြောင်း ကြေညာချက်တစ်စောင် ထွက်ပေါ်လာပါသည်။ ဒီအကြောင်းကို DVB နော်ဝေးအသံက လွဲပြီး ကျန်တဲ့ BBC, VOA, RFA, Mizzima & Irrawady သတင်းဌာနတွေမှာ ရေးသားဖော်ပြခြင်း ထုတ်လွင့်ခြင်းမရှိပါ။
ကျောင်းသား ၃၀ ကျော် အသတ်ခံရပြီး လူပေါင်း ၈၀လောက် မတရားဖမ်းဆီချုပ်နှောင် နှိပ် စက်ခံရတဲ့ကိစ္စနဲ. ပတ်သက်တဲ့သတင်းကိုတော့ ထုတ်လွှင့်ခြင်းမရှိပဲ တစ်ကိုယ်တော် ဆန္ဒပြ လို. ရဲက ခေါ်စစ်တဲ့ကိစ္စကိုတော့ သတင်းဌာနတွေကို ဟိုလေးတကြော် ရေးသားထုတ်ခဲ့ကြပါ သည်။
ဒီကျောင်းသားတွေ အသတ်ခံရတဲ့ကိစ္စကို သတင်းလွှင့်တဲ့ DVB သတင်းကို ပြန်ကြည့်တော့လဲ သတင်းမိတ်ဆက် intro မှာတင် တလွဲတခြော်ဖြစ်နေတာ တွေ.ရပြန်ပါသည်။ “သူလျိုတွေကို ဖော်ထုတ်စစ်ဆေးတဲ့ကိစ္စ” ဆိုပြီး မတရား စွပ်စွဲခံရပြီး အသတ်ခံလိုက်ရတဲ့ ကျောင်းသားတွေ ကို ထပ်ပြီး စော်ကားသလို ဖြစ်နေပါသည်။ သူလျိုတွေမဟုတ်ပဲ အသတ်ခံရတာ ဖမ်းဆီ နှီပ် စက်တာတွေ ဖြစ်ခဲ့လို. ကျန်ရစ်သူတွေက အနှစ် ၂၀ ကြာမှ အမှုမှန်ဖော်ထုတ်ဖို. ကြိုးစားလာမှ ဒီကိစ္စကို ငြိမ်နေလို.မရတဲ့အဆုံး ကျောင်းသားတပ်မတော် ABSDF အနေဖြင့် ကြေညာချက် ထုတ်ရတာကို သိပါလျက်နဲ. DVB သတင်းထောက်တွေက ဆက်ပြီး စစ်ထောက်လှမ်းရေးသူ လျိုတွေကို ဖော်ထုတ်ခဲ့သည့်ကိစ္စဆိုပြီး ရေးသားပြောဆိုခြင်းကိုက သေးဆုံးသွားတဲ့ ကျောင်း သားတွေအပေါ် ထပ်ပြီး မလေးမစားနဲ. စော်ကားနေသလိုပါ။
အဲဒီသတင်းထောက်ကို ပြန်လေ့လာလက်တော့လဲ သူလဲ လူသတ်တရားခံတွေ၏ အောက်မှာ အလုပ်လုပ်ခဲ့သည့် ABSDF အဖွဲ.၀င်ဟောင်း တဦးဖြစ်နေပြန်ပါသည်။ ဒါအပြင် ဒီသတင်းနှင့် ပတ်သက်ပြီး ထိုင်းအခြေစိုက် DVB သတင်းထောက်ကလဲ သတင်းထဲမှာ ဟိုဖက်ဒီဖက် မျှမျှတတရှိအောင် မေးမြန်တာ မဟုတ်ပဲ ABSDF အဖွဲ.က ခေါင်းဆောင်ရဲ့ အသံကိုပဲ အကြိမ် ကြိမ် ထပ်သုံးပြီး ဖြေရှင်းခွင့်ပေးထားပေမယ့် ခံလိုက်ရတဲ့သူတွေ၏ အသံ ခံလိုက်ရသူတွေဖက် က အမြင်ကိုတော့ ထည့်သွင်းထုတ်လွှင့်တာ မကြားလိုက်ရပါ။ သတင်းတပုဒ်ရေးတဲ့အခါ ၂ ဖက်အမြင်ကို တင်ပြခွင့် ပြောခွင့်ပေးမှ Balance ဖြစ်ပြီး အခုတော့ တဖက်တည်းကိုပဲ အကြိမ် ကြိမ် အသံဖိုင်တွေနဲ. သတင်းရေးထားတော့ တခုခုကို ကာကွယ်ပေးဖို. တဖက်သတ် ဖြေရှင်း ချက်တွေ လုပ်နေသလို ဖြစ်ပါသည်။ ဘာကြောင့် ခံရတဲ့သူတွေ၏ အသံ ခံရတဲ့သူတွေ၏ အမြင်နဲ. ပြောဆိုချက်တွေ အဲဒီသတင်းထဲမှာ ပါမလာခြင်းကို မေးခွန်းထုတ်ရမလိုပါ။ သတင်း ရေးရင် Objective ဖြစ်ဖို. Balance ဖြစ်ဖို. Impartiality ဖြစ်ဖို. Facts ပြည်စုံဖို. လိုပါသည်။ အဲလိုမဟုတ်ရင်တော့ ခပ်ညံ့ညံ့ ၀ါဒဖြန်.တာထက် မပိုပါ။
ဒါကြောင့် ကချင်ပြည်မှာ ကျောင်းသားတွေ ခေါင်းဖြတ် အသတ်ခံရတဲ့ကိစ္စတွေဟာ ပြည်ပ သတင်းဌာနတွေကြောင့်ဆိုရင် လူတွေ ဘာမှတောင် အမှန်တိုင်း သိခွင့်ရရှိလိုက်မှာ မဟုတ်ပါ။ အခုတော့ ဆိုရှယ်မီဒီယာခေါ်တဲ့ Facebook, Blogs and Internet Technology တွေ တိုး တက်လာလို.သာ ဒီလူသတ်မှု ရက်စက်ယုတ်မာမှုတွေကို အခုလောက်အထိ လူတွေ အများ အပြား ဖြစ်ရပ်မှန်တွေ သိခွင့်ရရှိလိုက်တာမို. သူတို.ကိုပဲ ကျေးဇူးတင်ရမလိုပါ။ ပြည်ပ သတင်းဌာနတွေကတော့ အများစုက နှာစေးနေပြီး Self-Censor လုပ်ကာ မသိချင်ယောင် ဆောင်နေပြီး ရေးတဲ့ပြောတဲ့သူကျတော့လဲ သာသာထိုးထိုးနဲ. ကာပေးဖုံးပေးခြင်တာကို တွေ.နေရပါသည်။
Thanks for everyone who offers nothing but truth and courage.
by Aye Aye Soe Win on Thursday, January 12, 2012 at 6:31am
×××××××××××××××××××××
မအေးအေးစိုးဝင်းလို ပို့စ်တခု မရေးတော့ဘဲ ပြည်ပမီဒီယာတွေရဲ့ ဖုံးကွယ်ပေးထားမှုကို သိစေချင်လို့ ကော်ပီလုပ်ပြီး တင်ထားတာပါ... အခုချိန်မှာတော့ ဒီဗွီဘီက သူတို့သတင်းခေါင်းစဉ်အတွက် တောင်းပန်ပြီးပါပြီ။ ဒါပေမယ့် ဘယ်လိုမှ မဖြစ်သင့်တဲ့၊ သူတို့ကိုယ်တိုင်လည်း အခြေအနေမှန်ကို သိနေသည့်တိုင် ဒီလို သတင်းခေါင်းစဉ်မျိုးနဲ့ သတင်းရေးခဲ့ပါတယ်။ ကျွန်မကတော့ အရမ်းကို ရွံရှာ စက်ဆုပ်သွားမိတာ အမှန်ပါပဲ။
မှတ်ချက်0 ခု ရေးပြီးချိန်: 1/30/2012 04:14:00 PM
မြောက်ပိုင်းမြေမှ ပုံရိပ်များ ( အပိုင်း - ၁)
စာရေးသူ: s0wha1 Labels: ကူးယူးဖော်ပြခြင်း, မြောက်ပိုင်းဒေသမှ လူမဆန်မှု
မြောက်ပိုင်းဒေသပုံရိပ်များ
မြောက်ပိုင်းကိစ္စအဖြစ်မှန်တွေပြောကြဘို့ကျွန်တော်တို့အနှစ်(၂၀)စောင့်ခဲ့ကြပါတယ်။ကွယ်လွန်သွားခဲ့ကြ သူတွေကသူတို့ရဲ့အဖြစ်မှန်တွေတွေကို ဖေါ်ထုတ်ပေးဘို့ မသေခင် မှာသွားခဲ့ကြပါတယ်။ ကျွန်တော်တို့မှာ လည်း မလွဲမသွေ ဖေါ်ထုတ်ပေးဘို့ တာဝန်ရှိပါတယ်။ အချိန်အခါသင့်ပြီလို့လည်း ထင်ပါတယ်။ ကိုယ်တိုင်ကြုံတွေ့ ခံစားခဲ့ရတဲ့ ပန်းချီကိုထိန်လင်း၊ မနန်းအောင်ထွေးကြည် တို့ရဲ့ ပြောကြားချက်တွေ online မှာဖတ်ကြရမှာပါ။အားလုံးအဖြစ်မှန်တွေပါ။ဘယ်သူတစ်ဦးတစ်ယောက်ကမှစေ့ဆော်လို့ပြောနေတာမဟုတ်ပါဘူး။ဒီနေရာမှာပြောချင်တာက ဘာကြောင့်ဒီလိုအခြေအနေ ဖြစ်ခဲ့ရတယ် ဘယ်သူတွေဘယ်လိုဖန်တီးခဲ့ကြသလဲ ဘယ်သူတွေမှာတာဝန်ရှိခဲ့ကြသလဲဆိုတာတွေပါ။
ကျွန်တော်အနေနဲ့ဗဟိုကော်မတီဝင်(ခရိုင်မှူး)တာဝန်ယူခဲ့ရသလိုစစ်ထောက်လှမ်းရေးလို့စွပ်စွဲဖမ်းဆီးတာကိုကိုထွန်းအောင်ကျော်တို့နဲ့အတူခံခဲ့ရပါတယ်။ဗဟိုကော်မတီတွေထဲကကိုညီညီကျော်(မန္တလေး)၊ဦးစိန်(ရန်ကုန်)၊ကိုတင်မောင်အေး(ကသာ)၊ကိုစိုလင်း(မန္တလေး)တို့လည်းဖမ်းခံရတဲ့အထဲမှာပါပါတယ်။ဗဟိုကော်မတီဝင်ဦးကျော်
ကျော်အုန်းနဲ့ဦးရန်နောင်စိုးတို့လည်းဖါးကန့်ဘက်မှာကိုမျိုးဝင်းလူတွေရဲ့လိုက်လံသတ်ဖြတ်တာခံခဲ့ရပါတယ်။ ကိုစိုလင်းကတောင်ပိုင်းမှာဖမ်းခံရပါတယ်။
တကယ်တော့ထောက်လှမ်းသံသယနဲ့သတ်ဖြတ်တာဟာမကဒတ(ကချင်)လက်ထက်ကတည်းကရှိနေခဲ့ပါတယ်။ကိုမြတ်ကိုကို(ရေဆင်းတက္ကသိုလ်ကျောင်းသား)(မြင်းခြံ)ဟာ၁၉၈၉နှစ်ကုန်လောက်မှာသံသယနဲ့အသတ်ခံခဲ့ရတာပါ။ကိုမျိုးဝင်းပြောဘူးတာကတော့မြတ်ကိုကမသွားနဲ့လို့ပြောထားတဲ့နေရာတွေကိုသွားတယ်တဲ့။ဘယ်နေရာလဲမေးတော့ ရဲမေဆောင်တို့ဆေးခန်းတို့ကိုတဲ့….အံ့သြစရာပါဘဲ။
ကိုမြတ်ကိုကိစ္စနဲ့မယုံလို့သိချင်လို့မြင်းခြံကနေလိုက်လာတဲ့ကိုရန်ရှင်းလည်းနောက်ပိုင်းမှာစွပ်စွဲခံရပြီးအ
သတ်ခံခဲ့ရ ပါတယ်။စစ်ထောက်လှမ်းရေးသံသယနဲ့ဖမ်းဆီးနှိပ်စက်သတ်ဖြတ်ခံခဲ့ရလို့သေဆုံးရသူပေါင်း(၃၅) ဦးနဲ့
နှိပ်စက်ခံရပြီးထွက်ပြေးလွတ်မြောက်လာသူပေါင်း( ၇၀ )ဦး ရှိပါတယ်။ စာရင်းအသေးစိတ်ကိုလည်းတင်ပြသွားမှာပါ။
ကျွန်တော့်အနေနဲ့မကဒတ(မပ)မှာဖြစ်ခဲ့တဲ့ အကြောင်းအရာတွေကို မကဒတ(ကချင်)ကို ရောက်ခဲ့တဲ့အချိန်ကစပြီး သိခဲ့မြင်ခဲ့ကြုံခဲ့ရတာတွေကို ပြောပြသွားချင်ပါတယ်။ အခြေအနေအားလုံးကို ခြုံငုံမိနိုင်မလားလို့ပါ။
အဓိကရည်ရွယ်ချက်ကတော့အမှန်တရားတစ်ခုကိုဖေါ်ထုတ်ဘို့နဲ့သေဆုံးခဲ့ကြတဲ့သူတွေရဲ့သမိုင်းတန်ဘိုး
ဆုံးရှုံးမှုမဖြစ်ရအောင်ပါ။အာဃာတတွေအမုန်းတရားတွေကတော့သိပ်မရှိပါဘူး။အန္တိမရည်ရွယ်ချက်ကတော့အားလုံးကိုသမိုင်းကဘဲအဆုံးအဖြတ်ပေးသွားမယ်လို့ယုံကြည်ပါတယ်။
“ကျွန်တော်သိသောကိုအောင်နိုင်”
ကျွန်တော်မကဒတ(ကချင်)ကိုမရောက်ခင်ဗမာ့မျိုးချစ်လူငယ်အစည်းအရုံးမှာဒုဥက္ကဋ္ဌ(၁)တာဝန်ယူခဲ့ပါ
တယ်…..၁၉၈၈-၈၉မှာ တရားဝင် ရပ်တည်တဲ့နိုင်ငံရေးပါတီပေါ့…. ဥက္ကဋ္ဌက ကိုအောင်ဇော်မင်း( ချိုတူးဇော်)ပါ...
(၈.၄.၈၉) မှာ ရှစ်လေးလုံး ရှစ်လပြည့်ကို မြိတ်မြို့မှာလုပ်လို့ထောင်(၃)နှစ် ကျသွားပါတယ်…
အဲဒီမှာ…. လူငယ်ကျောင်းသားပါတီတွေ စုပေါင်းအလုပ်လုပ်ရအောင်ဆိုပြီး အဖွဲ့တွေ ပေါင်းခဲ့ကြပါတယ်…
လူငယ်ကျောင်းသားများ ဒီမိုကရေစီအင်အားစုနာမည်နဲ့ပါ….ကိုအောင်နိုင်ကို အဲဒီမှာ စသိခဲ့ရင်းနှီးခဲ့ပါတယ်…
အမျိုးသားနိုင်ငံရေးကျောင်းသားလူငယ်အဖွဲ့(အနကလ)ကပါ…ဥက္ကဋ္ဌတာဝန်ယူပါတယ…ဆေးတက္ကသိုလ်ကျောင်းသားပါ်…ကိုစိုးလင်းကဗဟိုကော်မတီဝင်ပါ…သူတိုနဲ့အလုပ်တွေအတူလုပ်ခဲ့ပါတယ်…အလွန်ရင်းနှီးခဲ့ပါတယ်…ကိုစိုးလင်းကတည်တည်နေသလောက်ကိုအောင်နိုင်ကခပ်ရွှင်ရွှင်နေတတ်တယ်…အင်္ဂလိပ်စကားပြောအသင့်အတင့်
ကောင်းတယ်…အခြေအနေမကောင်းလို့မကဒတ(ကချင်)ကိုထွက်ကြတော့…..
“ ဇင်မာဦးလေးယောင်္ကျားရသွားလို့…မြို့မှာမနေချင်တော့လို့ ”ထွက်လာတာဆိုပဲ…..ရီစရာကောင်းအောင်ပြော
ကျွန်တော်မကဒတ(ကချင်)ကိုမသွားခင်၁၉၈၉ဂျူလိုင်လဆန်းလောက်မှာကိုအောင်နိုင်တယောက်ဘောင်ဒရီလမ်းကကျွန်တော်တို့ရုံးကိုရောက်လာတယ်…..သူနဲ့အတူပါလာတာကကိုထွန်းအောင်ကျော်တဲ့…အထက်မြန်မာပြည(်ဗကသ)ကတဲ့…အခြေအနေမကောင်းလို့ရန်ကုန်ကိုခဏလာနေတာတဲ့…ခင်စရာကောင်းပြီး..အရာရာကို
လေးလေးနက်နက်တွေးတတ်တဲ့မျက်နှာမျိုးပါ….ပထမဆုံးဆုံဖူးးတာပါ…..မန္တလေးကျောင်းသားညီလာခံမှာတော့မတွေ့ခဲ့ပါဘူး…..ဆေးရုံတက်နေရတယ်လို့တော့ပြောတာကြားခဲ့ရတယ်။
ဒီလိုနဲ့ကျွန်တော်၁၉၈၉ဇူလိုင်တတိယပတ်မှာမကဒတ(ကချင်)ကိုထွက်ခဲ့တယ်…အတူပါတာကစမ်း
ချောင်း(အခသ)ကကိုမိုးကျော်သူ(ခ)ကိုဘိုဘိုပါ…သူ့အသက်က၁၆နှစ်ကျော်ရုံဘဲရှိပါသေးတယ်…ကျွန်တော်က
တော့၂၁နှစ်ကျော်ကျော်ပေါ့...ဒီလိုနဲ့မန္တ လေးရောက်…ကိုစိုးလင်းတို့ကိုအောင်နိုင်တို့နဲ့တွေးပြီး….လားရှိုး-မူဆယ်ကတဆင့်ရွှေလီမြစ်ကိုကူးပြီး…တရုပ်ပြည်ရွှေလီနယ်စပ်မြို့လေးကိုရောက်ခဲ့ပါတယ်…မိသားစုတည်းခိုခန်းသေးသေးလေးမှာတည်းတယ်…ညနေလောက်ကျတော့မိုးညှင်းကကိုမြင့်ကျော်နဲ့ကိုကျော်ခိုင်ဝင်းတို့ရောက်လာ
ကြပါတယ်…သူတို့က(မိုးညှင်းအနကလ)ကပါ…နောက်တော့မင်္ဂလာတောင်ညွန့်ကကိုကျော်စွာဝင်းမောင်နဲ့
နောက်တစ်ယောက်ပါရောက်လာတယ်... လူတွေများလာတော့ပျော်ပါတယ်…
နောက်နေ့မကဒတ(ကချင်)ကကိုရာကေး(ခ)ကိုကျော်မြင့်ရောက်လာပြီးခရီးဆက်ထွက်ဘို့တာဝန်ယူပြင်ဆင်ပါတယ်…ရွှေလီကနေနာရီဝက်လောက်ကားစီးပြီးဝမ်တိန်နယ်စပ်မြို့လေးကတရုပ်ရဲစခန်းမှာလက်မှတ်လုပ်ရပါတယ်...နေခွင့်လက်မှတ်ပေါ့…(၁၀)ပေလောက်ချောင်းလေးဘဲခြားတဲ့မြန်မာပြည်ဘက်ကမ်းကတောင်ကုန်းလေး
တွေပေါ်မှာတော့ သွတ်မိုးအဆောက်အဦးလေးတွေနဲ့….ကြူကုတ်(ပန်ဆိုင်း) တဲ့…
အဲဒီကမှရွှေလီကိုပြန်ပြီးနောက်နေ့မြောက်ဖက်ယင်ကျန်းမြို့လေးဆီကိုကားနဲ့ထွက်ပါတယ်…ကိုမြင့်ကျော်
နဲ့ကိုကျော်ခိုင်ကနောက်အခေါက်မှလိုက်မှာမို့ကျန်ခဲ့ပါတယ်….ကိုကျော်စွာဝင်းမောင်နဲ့နောက်တယောက်ကရှမ်း
ပြည်ကျောင်းသားတပ်ရင်း(၄၀၁)ကိုဆက်သွားမှာမို့ခွဲခဲ့ရပါတယ်….
ယင်ကျန်းမြို့လေးကိုနေ့ဝက်ခရီးကြာပါတယ်…တောင်တက်တောင်ဆင်းတွေမို့ရင်တမမပါပဲ…ဒါပေမဲ့
ကားတွေကကောင်းပါတယ်…တောင်ပေါ်လမ်းပေမဲ့ကျောက်ခင်းလမ်းတွေမို့အသင့်အတင့်ကောင်းပါတယ်….
ယင်ကျန်းကိုနေ့ခင်းဖက်ရောက်ပြီးတစ်ညနားပါတယ်….တရုပ်မွတ်ဆလင်(ပန်းသေးလို့ထင်ပါတယ်)ထမင်းဆိုင်
လေးမှာအမဲသားနှပ်ဟင်းနဲ့စားခဲ့ရတာအနှစ်(၂၀)ကျော်ကြာတဲ့အထိအရသာကိုမှတ်မိနေပါသေးတယ်….
နောက်နေ့မနက်စောစာကားနဲ့အနောက်မြောက်ဘက်ကဆမား(စီမား)မြို့လေးဆီကိုဆက်ထွက်ခဲ့ပါတယ်
နေ့ခင်းလောက်မှာတောင်ပတ်လည်ဝိုင်းနေတဲ့ဆမားမြို့လေးကိုရောက်ပါပြီ…ကားကြုံမရှိတော့ခြေကျင်ဆက်ထွက်ရတယ်…လက်မှတ်ကိုရဲစခန်းမှာအပ်ထားခဲ့ရတယ်…မြေပြန့်အတိုင်းနာရီဝက်လောက်တရုပ်ရွာနှစ်ရွာလောက်ဖြတ်
ပြီးတော့အတက်ခရီးပေါ့…ထရော်လာဂျီနဲ့ကုန်ကားတွေသွားလို့ရတဲ့ကျောက်ကြမ်းလမ်းမျိုးပေါ့…
ကျော်မြင့်(ခ)ရာကေးကမိုးကောင်းကတဲ့…မကဒတ(ကချင်)ရဲ့ကိစ္စတွေကိုတရုပ်ပြည်ထဲမှာနေပြီးလုပ်ပေး
နေတာ…အရပ်က၆ပေကျော်မယ်…ပိန်ပိန်ပါးပါးနဲ့…မွတ်ဆလင်တဦးပေါ့။တရုပ်စကားတော့အစဉ်ပြေအောင်
ပြောနိုင်တယ်… သူကရှေ့ကသွား…ကိုယ်တို့ကနောက်ကလိုက်ပေါ့…၄၀ဒီဂရီလောက်ပဲမတ်တယ်…တစ်နာရီ
လောက်သွားပြီးတော့ရှားဟော့ပါဆိုတဲ့ရွာလေးကိုရောက်တယ်… KIAမိသားစုတွေနေကြတယ်…တဲအိမ်လေးတွေ
၅၀လောက်ရှိမယ်…တရုပ်ပြည်အပိုင်ထဲမှာပါ…
ကားလမ်းကနေဖယ်ပြီးတောင်စောင်းအတိုင်း၁၅မိနစ်လောက်ဆက်တက်တော့KIAအောက်ဆေးရုံကို
ရောက်တယ်.... တဲတစ်လုံးထဲမှာကျောင်းသားအဖွဲ့ကသင်တန်းဆရာကိုခိုင်ဆေးရုံတက်နေတာ…အခြေအနေမ
ကောင်းဘူးလို့ကိုကျော်မြင့်ကပြောတယ်….ဆေးထိုးတာဆေးခဲသွားလို့ပေါင်မှာပြည်တည်ပြီးလှိုက်စားကုန်တာတဲ့စားစရာတချို့ပေးပြီးဆက်ထွက်ခဲ့ကြတယ်….နောက် ၄ရက်နေတော့ဆုံးသွားတာသိရတယ်…..
“မကဒတ(ကချင်)နှင့်လိုင်စင်စခန်း”
အောက်ဆေးရုံကနေလမ်းပေါ်ပြန်တက်ပြီး ၁၅မိနစ်လောက်ကားလမ်းအတိုင်းဆက်တက်သွားရတယ်….
အကွေ့တစ်ခုကိုကျော်လိုက်တော့ဂိတ်တစ်ခုကိုဘွားကနဲတွေ့လိုက်ရတယ်…ကားလမ်းကိုကန့်တားထားတဲ့ဂိတ်
မောင်းတံလဲတွေရတယ်…မလှမ်းမကမ်းဘယ်ဘက်ကကုန်းလေးပေါ်မှာကနယ်ခြားကျောက်တိုင်လေးတစ်ခု…
KIA ရဲမေ၂ယောက်ဂိတ်မှာစောင့်နေတာတွေ့တယ်…ညာဘက်ကိုကွေ့ပြီးကားလမ်းအတိုင်း၁၀မိနစ်လောက်သွား
ရင်KIAရုံးတွေနဲ့သူတို့လူကြီးတွေနေတဲ့အိမ်တွေကိုရောက်တယ်တဲ့…
ကျွန်တော်တို့လဲဂိတ်တဲကိုကျော်ပြီး၅မိနစ်လောက်ဆက်လျှောက်လိုက်တော့ညာဘက်ကတောင်ကုန်းပေါ်မှာကျောင်းသားခွပ်ဒေါင်းအလံနဲ့KIAအလံယှဉ်လျှက်တွေ့လိုက်ရတော့စိတ်ထဲမှာကြေနပ်မိပါတယ်…
ဘယ်ဘက်ခပ်ပြေပြေတောင်ကုန်းပေါ်မှာတော့ကော်မတီရုံးနဲ့အတွင်းရေးမှူးတဲ၊အနောက်ဘက်နားကရေချောင်း
ဘေးမှာတော့ဘဏ္ဏာရေးမှူးတဲအစီအရီတွေ့ရပါတယ်….
ကျွန်တော်နဲ့ကိုမိုးကျော်သူတို့ကိုကော်မတီရုံးမှာခေတ္တနေရာချပေးထားပါတယ်…ခဏနေတော့အတွင်းရေး
မှူးကိုမျိုးဝင်း၊ဘဏ္ဏာရေးမှူးကိုအောင်ကြီးတို့နဲ့တွေ့ရပါတယ်…မြို့ပေါ်အခြေအနေလေးတွေပြောဖြစ်တယ်…
ထမင်းစားတော့ကော်မတီရုံးဘေးကမီးဖိုနဲ့တွဲလျှက်ထမင်းစားဆောင်မှာစားတယ်…ဟင်းကတော့ဝက်သားနဲ့အာလူးပေါ့…ရဲဘော်ရဲမေတွေဝိုင်းမျက်စောင်းထိုးတဲ့ဟင်းဆိုတာနောက်မှသိရပါတယ်…
အဲဒီမှာရှိတဲ့သူတွေကကိုစိန်သန်းသူကကော်မတီရုံးတာဝန်ခံပါ…သဘောကောင်းပြီးခင်စရာကောင်းပါတယ်..နောက်ကိုစောမြအောင်…ကိုမျိုးဝင်းနဲ့အနီးကပ်နေရသူပါ…နောက်တော့ဝါဒဖြန့်ချီးရေးအဖွဲ့(pro-team)အဖွဲ့ရဲ့ ခေါင်းဆောင်ဖြစ်လာပါတယ်…..နောက်တစ်ဦးကဦးသောင်းမြင့်ပါ…တန့်ဆည်ကပါ…ထမင်းချက်တဲ့အ
ဆောင်မှာဘဲနေတယ်…အသက်က၆၀နီးပါးလောက်…သူမကြာမကြာဆိုပြတတ်တဲ.သီချင်းက…..
“လေတံခွန်ဆိုတာ…စက္ကူလေးကဖြစ်လာတာမို့…..ဘ၀ဟောင်းကိုတော့မမေ့သင့်ပါတယ်…ဆိုတဲ့သီချင်း
ကိုဖျက်ဆိုထားတဲ့…..
“ကော်မတီဆိုတာ…ရဲဘော်လေးကဖြစ်လာတာမို့….ဘ၀ဟောင်းကိုတော့မမေ့သင့်ပါတယ်”...တဲ.
ဒါကြောင့်လည်းကိုမျိုးဝင်းကအညှိုးထားခဲ့လေသလားတွေးမိပါတယ်…စစ်ကိုင်းတိုင်းကော်မီတီဖွဲ့ဘို့လုပ်နေတဲ့ဦးကျော်ကျော်အုန်း၊ဦးရန်နောင်စိုးတို့နဲ့တသွေးတသားတည်းဖြစ်တာလည်းပါမှာပေါ့…(၁၅)ယောက်စာရင်းထဲမှာပါ
သွားခဲ့တယ်…..
ကိုမျိုးဝင်းတဲနဲ့ခဲတပစ်လောက်အကွာမှာစစ်ကိုင်းတိုင်းရုံးဆိုပြီးတဲလေးတစ်ခုရှိပါတယ်…အဲဒီမှာဘဲ
ကိုတင်မောင်အေး(ခ)ကိုအားဆိုက်ကသတင်းပြန်ကြားအလုပ်လုပ်တာတွေ့ပါတယ်…ကာတွန်းဆွဲ…ကဗျာရေး..
စာအုပ်ထုတ်နဲ့အမြဲအလုပ်ရူပ်နေတတ်တယ်…တေးရေးဆရာအရိုးနဲ့ခပ်ဆင်ဆင်တူတယ်…
ရဲဘော်ရဲမေနဲနဲဘဲတွေ့ရတယ်….ခရိုင်တွေကိုဆင်းသွားကြတယ်လို့သိရပါတယ်၊စစ်သင်တန်းအပတ်စဉ်
(၄) ထိရှိသွားပါပြီ။အနိမ့်ပိုင်းလမ်းရဲ့တဖက်မှာတော့ရဲမေဆောင်ကိုတွေ့ရတယ်…၁၀ယောက်လောက်တော့ရှိမယ်
ထင်တယ်... နေက်တစ်ရက်ရဲမေဆောင်ဘေးမှာဆေးခန်းဆောက်တော့မလုပ်တတ်လုပ်တတ်နဲ့ဝိုင်းကူကြပါတယ်. (၅)ရက်လောက်နေတော့အောက်ဖက် စခန်းမှူးတဲဘေးကဘားတိုက်အရှည်လေးမှာပြောင်းနေရပါတယ်..
ကာဘိုးကကျော်ကျော်နိုင်ဆိုတာရှိပါတယ်…အပတ်စဉ်(၄)မှာဗိုက်ခွဲရလို့နောက်တပတ်စဉ်ပြန်စောင့်နေရတာပါ…
နောက်ကိုမြင့်ကျော်၊ကိုကျော်ခိုင်၊ကိုိသန်းထွန်းစိုး၊ကိုအောင်ကျော်၊ကိုတင်ဋ္ဌေး၊ကိုညီညီအောင်(ပဲခူး)၊ကိုညီညီကျော်
ရွှေဘိုကကိုအုန်းကြိုင်(ok) ၊ ကိုရန်ရှင်း(မြင်းခြံ)၊တဖွဲဖွဲရောက်လာကြပါတယ်…ကိုရန်ရှင်းကသူ့သူငယ်ချင်းမြတ်ကို
အသတ်ခံရတာနဲ့ပတ်သက်ပြီးသိချင်လို့လာတာလဲပါတယ်…
ကိုမျိုးဝင်းနဲ့(၂)ခါလောက်သူနဲ့စကားပြောတာကိုသိပေမဲ့ဘာတွေပြောသလဲဆိုတာမသိဘူး.ဒီလိုနဲ့သင်တန်းတက်ဘို့လူပြည့်အောင်စောင့်ရင်းတပ်ကပေးတဲ့ရိက္ခာစားရင်းနေရတယ်…သင်တန်းဆရာတွေကတစ်ချို့စခန်းးမှူးတဲမှာနေကြတယ်…ဆရာဝင်းနောင်(လူ့ဘောင်သစ်-ဗဟန်း)၊ဆရာရွှေမျှင်၊ဆရာယောရှူ၊နဲ့သင်တန်းမှူးဒုဗိုလ်လှဆိုင်းတို့
ပေါ့…ဆရာမင်းဋ္ဌေးနဲ့တချို့ကနောင်ရာပါစခန်းမှာရှိတုန်းလို့ထင်ပါတယ်…
အလုပ်ကတခါတရံလုပ်လုပ်ရတယ်…ထင်းဖြတ်ထင်းခွဲပေါ့…စားရတာကမျှင်ငပိအရည်ကျိုထားတာနဲ့စွန်
တန်ဟင်းပေါ့…ငရုပ်သီးလှော်ကတခါတရံပါတတ်တယ်…ကိုကျော်ကျော်နိုင်ညဘက်ဖမ်းတဲ့ကြွက်ကိုမီးကင်စားရ
တာလဲမှတ်မိသေးတယ်…ရာသီဥတုကအရမ်းအေးတယ်…jan,feb ဆိုအအေးဆုံးလို့ပြောတယ်..လေကလဲတဟူး
ဟူးနဲ့အမြဲတိုက်နေတာ…အနွေးထည်အမြဲဝတ်ထားပြီးအလုပ်မရှိရင်မီးလှုံနေရတယ်…ညဘက်ဂွမ်းစောင်အထူနှစ်
ထပ်လောက်ခြုံမှနဲနဲနွေးလို့အိပ်ရတာ…ဆေးလိပ်သောက်ချင်ရင်kia မိသားစုတွေရောင်းတဲ့ဆိုင်မှာပါလာတဲ့အင်္ကျီ
လေးတွေရောင်းပြီးမှဝယ်သောက်ရတယ်…စတိုကထုတ်ပေးတာကတခါတရံမှဆိုတော့မလောက်ကြဘူး…သတင်း
စာစက္ကူနဲ့လိပ်သောက်ရတဲ့ဆေးမှုံ့နဲ့ခါချင်ပေါင်လို့ခေါ်တဲ့ဆေးရွက်မျှင်တွေပါ…
အဲဒီလိုနဲ့မန္တလေးက၊စစ်ကိုင်းက၊ရန်ကုန်က၊ကန့်ဘလူဘက်က၊မိုးညှင်းကလူငယ်ကျောင်းသားတွေ(၄၀)
လောက်ရှိလာပါတယ်…ရန်ကုန်မှာအတူနေခဲ့ကြတဲ့စမ်းချောင်းအခသကကျော်ဝဏ္ဏ(မြေနုစခန်းတွင်တိုက်ပွဲကျ)
ကိုကျော်ဝင်းဆွေ(ဖိုးကျော်)၊ကိုမိုးဟိန်း(နောင်ရာပါစခန်းရေကြီးစဉ်ရေထဲမျောပါကွယ်လွန်)၊ကိုပေါက်(ဇော်ခင်ဦး)
(မြစ်ကြီးနားခရိုင်တွင်ငှက်ဖျားရောဂါဖြင့်သေဆုံး)တို့လည်းရောက်လာကြပါတယ်…
လူ(၄၀)ကျော်လောက်ဆိုတော့သင်တန်းစဘို့အတွက်အလံတိုင်ကုန်းနောက်ကကွက်လပ်မှာသင်တန်း
သားတွေနေဘို့ဘားတိုက်ဆောက်ကြရပါတယ်… 1989,oct လလယ်လောက်ထင်ပါတယ်…၁၉၉၁-၉၂မှာအချုပ်
ထောင်(ငရဲခန်း)ဖြစ်သွားတယ်…ကိုထိန်လင်းရဲ့လူကက်ဆက်တွေနေခဲ့တဲ့ဗိမ္မာန်ကြီးပေါ့…
၁၉၈၉-နိုဝင်ဘာလဆန်းလောက်မှာသင်တန်းစပေးတယ်…အခြေခံစစ်သင်တန်း(၂)လပါ...တစ်ဦးတည်း
သောသင်တန်းသူကမသင်းသင်းညီ(ရန်ကုန်)ပါ…၁၆နှစ်မပြည့်သေးဘူးထင်ပါတယ်…သူလည်းနောက်ပိုင်းမှာစစ်
ထောက်လှမ်းရေးဆိုပြီးဖမ်းဆီးခံခဲ့ရသူပါ…
ဆိုင်းရာကုန်း(သို့)အာဆံကုန်း
ကျွန်တော်တို့နေတဲ့ဘားတိုက်ကနေကိုက်(၁၀၀၀)လောက်မှာတောင်ကုန်းလေးတစ်ခုရှိတယ်…ဘယ်ဘက်
အနိမ့်ကို(၅)မိနစ်လောက်သွားရင်ပါဂျောင်ချောင်းထဲစီးတဲ့ချောင်းသေးလေးရှိတယ်…(၆)ပေလောက်ကျယ်တယ်…
ချောင်ကူးတံတားသေးလေးကျော်ရင်ကုန်းပေါ်ကိုပြေပြေလေးတက်သွားတဲ့လမ်းလေးရှိတယ်…ကုန်းပေါ်မှာသစ်ပင်
စုစုလေးတစ်စုရှိတယ်….ရှေ့ကစီနီယာရဲဘော်ရဲမေတွေကမြတ်ကိုကုန်းလို့တိုးတိုးပြောကြတယ်….ကုန်းရဲ့အပေါ်
နောက်ဘက်ကလျှိုထဲမှာသတ်ပစ်ခဲ့တာတဲ့…ထောက်လှမ်းရေးလို့လဲပြောကြတယ်တဲ့…
ဒီမတိုင်ခင်ကဆိုင်းရာဆိုတဲ့KIAရဲမေတယောက်ကိုKIAကအဲဒီနေရာမှာဘဲသတ်ပစ်ခဲ့တယ်လို့ပြောကြ
တယ်…ဘာအပြစ်ရှိလဲမသိခဲ့ပါဘူး…ဆိုင်းရာကအင်မတန်ချောမောလှပပါသတဲ့…သီချင်းဆိုလဲအလွန်ကောင်း
တယ်ဆိုပဲ...လသာတဲ့ညတွေဆိုရင်ဆိုင်းရာရဲ့သီချင်းသံကိုပိုပြီးကြားကြရတယ်တဲ့…ဒါကြောင့်ဆိုင်းရာကုန်းလို့အစ
ပိုင်းမှာခေါ်ကြတယ်တဲ့…
နောက်တော့အာသံပြည်လွတ်မြောက်ရေးတပ်မတော်( ULFA )ကရဲဘော်တစ်ဦးကိုလည်းသူတိုရဲ့ခေါင်း
ဆောင်ကိုယ်တိုင်ကဒီနေရာမှာဘဲပြန်တမ်းထုတ်ပြီးသတ်ပစ်ခဲ့ပါတယ်တဲ့…တပ်ကချထားတဲ့စည်းကမ်းတွေမလိုက်
နာလို့-ဆိုပါတယ်…KIA ဗဟိုမှာအိန္တိယနယ်စပ်ကနေသင်တန်းလာတက်ကြတာပါ…ဒီအဖွဲ့မှာအာသံ၊မဏိပူရ်၊
နာဂ၊မီဇိုရမ်၊(၄)ခုပေါင်းထားတာပါ…
အဲဒီကစပြီးကျောင်းသားတွေကအာဆံကုန်းလို့ယ္ခုထိခေါ်နေကြဆဲပါ…
နောက်ပိုင်း၁၉၉၂ဖေဖေါ်ဝါရီလ(၁၂)ရက်နေ့မှာဥက္ကဋ္ဌကိုထွန်းအောင်ကျော်အပါအ၀င်ကျောင်းသားလူငယ်(၁၅)ဦး
ကိုစစ်ထောက်လှမ်းရေးလို့မတရားစွပ်စွဲပြီးကိုမျိုးဝင်း၊ကိုအောင်နိုင်၊ကိုလှဆိုင်း၊ကိုသံချောင်း+………..တို့ရဲ့စုပေါင်း
ဆုံးဖြတ်ချက်နဲ့ဒီတောင်ကုန်းပေါ်မှာပဲသတ်ဖြတ်ခဲ့တာပါ…ကိုကျော်ဝေကတစ်ပတ်လောက်စောပါတယ်…
ကိုစိုးဝင်းသန်းက(၁၉.၀၂.၁၉၉၂)မှာပါ….အဲဒီတောင်ကုန်းလေးမှာပါဘဲ…
ကိုစိုးဝင်းသန်းသေဆုံးရတာစိတ်ဝင်စားစရာမို့ကြားဖြတ်ပြီးပြောပါရစေ….အဲဒီနေ့ညနေစောင်းမှာကျွန်
တော်တို့(၇)ဦးကိုမျိုးဝင်းတဲမှာရှိနေကြပါတယ်…မိဘတွေလာပြီးအာမခံရင်ပြန်လွှတ်ပေးမယ်လို့သူတို့ရွေးထား
တဲ့သူတွေပါ…အိမ်တွေကိုစာရေးဖို့ခေါ်ထားတာပါ…ကိုညီညီ၊ကိုကျော်နိုင်ဦး၊မနန်းအောင်ထွေးကြည်၊ကိုဝဏ္ဏဇော်
ကိုမိုးကျော်သူ(ကိုဘိုဘို)၊ကိုညီညီအောင်(ပဲခူး)၊နဲ့ကိုရဲလင်းတို့ပါ…
ခဏနေတော့ဘဏ္ဏာရေးမှူးတဲကတရုပ်ကြီး(ကို )ကသတင်းပို့လာတယ်….KIAဆေးရုံကဖုန်း
ဆက်တယ်တဲ့...စိုးဝင်းသန်းပျောက်သွားပြီလို့ပြောတယ်တဲ့…စိုးဝင်းသန်းကဆေးရုံတက်နေတာပါ…
ကိုမျိုးဝင်းကသူ့အနီးကပ်လက်ရုံးဖြစ်တဲ့(ဦးနင်ဂျာ(ခ)ဦးကျော်ရွှေ) ကိုခေါ်ပြီး…လိုက်ရှာပြီးဖမ်း…မိရင်တခါ
တည်းရှင်းပစ်လိုက်ဆိုပြီးမှာလိုက်တယ်…နာရီဝက်လောက်နေတော့ဦနင်ဂျာနဲ့အဖွဲ့ပြန်ရောက်လာပြီးကိုမျိုးဝင်းကို
ပြောတယ်…ဆေးရုံကရောဂါပျောက်သွားပြီမို့လို့လာခေါ်ဘို.ဖုန်းဆက်တာတဲ့….ပြန်ခေါ်လာပါပြီလို့သတင်းပို့
တယ်….ကိုမျိုးဝင်းက“ ထွက်ပြီးတဲ့ဆင်စွယ်ပြန်ဝင်ရိုးထုံးစံမရှိဘူး” လို့ပြောပြီး(၁၂.၀၂.၁၉၉၂)နေ့ကသုံးခဲ့တဲ့
ငွေရောင်ဓားရှည် (ဓားအိမ်ပါ) ကိုအခန်းထဲကနေယူပြီးဦးနင်ဂျာလက်ထဲထည့်ပေးလိုက်ပါတယ်...
“ ရှင်းပစ်လိုက်တော့တဲ့ ”
အဲ့ ဒီနောက်အိမ်တွေကိုကျွန်တော်တို့ စာရေးပြီတော့ ကိုကျော်ကျော်ရောက်လာပါတယ် မျက်ရည်တွေကျပြီး
တော့ အားလုံးကိုလက်ဆွဲနှုတ်ဆက်ပါတယ်၊ ဒေါက်တာနိုင်အောင်လည်းအတူပါလာတယ်ဆိုတာသိရတယ်
12 .2.1992 မတိုင်ခင်ကတည်းကရောက်နေတယ်ဆိုတာသိရတယ်။
ဦးနင်ဂျာဆိုတဲ့သူကကိုမျိုးဝင်းတို့နမ္မား(နန့်စလော်ရွာ)ကပါ…ကိုမျိုးဝင်းခိုင်းရင်အကုန်လုပ်တယ်…သတ္တိရှိတယ်…အမိန့်နာခံတယ်…ရိုးသားတဲ့လယ်သမားဘ၀ကလာတာပါ…ကိုမျိုးဝင်းရဲ့အသုံးချခံဖြစ်သွားခဲ့ပါတယ်…
( ၁၂.၀၂.၁၉၉၂)နေ့ကိစ္စမှာလည်းဦးနင်ဂျာကတော်တော်များများတာဝန်ယူခဲ့တာလို့သိရတယ်…အသေးစိတ်က
တော့တစ်ဦးတည်းသောသက်သေမခင်ရွှေလှိုင်(ကိုသံခဲကတော်) ကအသေးစိတ်ပြောနိုင်ပါတယ်…သူအဲဒီနေ့
(၁၂.၀၂.၁၉၉၂)က အစအဆုံးမြင်တွေ့ခဲ့သူပါ…သတ္တိရှိရှိလိုက်ကြည့်ခဲ့တာပါ…
မြို့မှာတုံးကအစ်ကိုတွေနဲ့ဘဲအနေများလို့ယောင်္ကျားဆန်ဆန်နေခဲ့တယ်…တောထဲကိုမဖြစ်မနေသွားချင်
တယ်ဆိုတော့ကိုအောင်နိုင်(အနကလ)ကဘဲစီစဉ်ပြီးရှမ်းပြည်နယ်ကွတ်ခိုင်အနီးကကျောင်းသားတပ်ရင်း(၄၀၁)
ကိုပို့ပေးခဲ့တာပါ…တပ်ရင်း(၄၀၁)ရဲ့တဦးတည်းသောရဲမေပါ…နောက်ပိုင်းကိုသံလွင်၊ကိုဇော်နော်တို့ရင်း(၄၀၁)
စစ်ရေးအခြေအနေအရမြောက်ပိုင်းရင်း(၇၀၁)ကိုရဲဘော်တချို့ပို့တော့အတူပါလာတာပါ…အမှန်တရားကိုလိုလား
သူတစ်ဦးလို့ယုံကြည်ပါတယ်…
Ko Lin Wai Aung
မှတ်ချက်0 ခု ရေးပြီးချိန်: 1/30/2012 03:15:00 PM
Subscribe to: Posts (Atom)
s0wha1 Blog မှ Post များကို Email မှ တဆင့် ဖတ်ရှူလိုလျင်
Enter your email address:
Delivered by FeedBurner
▼ 2012 (20)
▼ February (1)
ကံနဲ့ ကံရဲ့ အကျိုး
► January (19)
► November (2)
► October (1)
► September (2)
► March (1)
► January (1)
► February (4)
► January (2)
► 2008 (146)
► December (3)
► November (13)
► October (17)
► September (23)
► August (6)
► July (26)
► April (5)
► March (14)
► February (9)
► January (17)
► 2007 (196)
► December (23)
► November (15)
► October (37)
► September (31)
► August (22)
► July (34)
► June (31)
စိတ်ဝင်စားဖွယ် ဆိုဒ်အချို့
လမ်းအိုလေး ကဗျာများ စုစည်းမှု
လမ်းပြကြယ် (စင်္ကာပူ)
မြန်မာဝတ္ထုများ
မြန်မာဖောင့် ရေးချင်လျှင်
ကိုမောင်လှရဲ့ Win to ZawGyi converter
မြန်မာ ဘလော့ဂါ helpdesk
မြန်မာ့ သတင်း ဆက်သွယ်ရေး နည်းပညာအဖွဲ့
Popular Tarrot
လက်ထောက်ဗေဒင်
ဖတ်နေကျ သတင်း ဆိုဒ်များ
ဘားမား တူဒေး
ကြည့်နေကျ မြန်မာဇာတ်ကား ဆိုဒ်များ
BurmeseClassic
FreeMyanmarVCD
စွာတယ်။ aggressive ဖြစ်တယ်။ arrogant လည်း ဖြစ်တယ်။ အထူးသဖြင့် ဘာသာရေးရယ်၊ နိုင်ငံရေးရယ်နဲ့ ပတ်သက်ရင် ပိုပြီး aggressive and arrogant ဖြစ်ပါတယ်...:) သူများကို မစနောက်တတ်ဘူး။ ကိုယ့်ကို စနောက်တာလည်း မကြိုက်ဘူး။ တကယ်လို့ ကိုယ့်ကို လာစနောက်ရင်လည်း စနောက်တယ် မထင်ဘဲ တကယ်ပြောတယ်လို့ပဲ ထင်တတ်ပါတယ်။ ကိုယ်က ပြန်စနောက်ရင်လည်း မစနောက်တတ်လို့လား မသိ၊ အမြဲ ပြဿနာဖြစ်တတ်ပါတယ်။ သူများကို အရင် မစော်ကားတတ်၊ ရန်မစတတ်ပေမယ့် ကိုယ့်ကို ရန်လာစရင်၊ လာစော်ကားရင်လည်း နည်းနည်းလေးမှ ငြိမ်ခံမနေတတ်။ ဒါပေမယ့် ဘယ်သူ့ကိုမှ ရန်ငြှိုး မထားတတ်ဘူး။ ဘာလို့လဲဆိုတော့ အရာအားလုံးကို မေ့ပစ်လွယ်လို့။ အဲဒီတော့ ကိုယ့်ဘ၀မှာ ကိုယ်မုန်းတဲ့ လူဆိုတာ မရှိ။ ဘယ်အရာကိုမှ စိတ်ထဲမှာ ကြာကြာ မထားတတ်ဘဲ ဖြစ်ပြီး ပျက်သွားတတ်ပါတယ်။:D ဒေါသဖြစ်လွယ်သလို ဒေါသပြေလွယ်ပါတယ်။ စိတ်တိုတတ်၊ စိတ်မရှည်တတ်ပါ။ စကားပြောချင်ရင် ရေပက်မ၀င် ပြောတတ်ပြီး မပြောချင်ရင် အင်း... ဆိုတာတောင် ပြန်မပြောချင်ပါ။ ချစ်သူနဲ့ မိသားစုက လွဲပြီး ကျန်တဲ့သူတွေနဲ့ ဖုန်းပြောရမှာ အလွန်ပျင်းပါတယ်။ သဘော ကောင်း၊ မကောင်း မသေချာပေမယ့် အားတော့ အရမ်းနာတတ်ပါတယ်။ ကိုယ့်ရဲ့ မကြိုက်ဆုံးအချက်ကို ပြောပါဆိုရင် အားနာတတ်တာကိုပါပဲ။ ကျွန်မ မည်သူ့ကိုမှ ဘယ်လို အကြောင်းနဲ့မှ အားမနာချင်ပါ။ ဒါပေမယ့် ကျွန်မ ဘယ်လိုမှ ပြင်မရတဲ့၊ တသက်လုံးလည်း ဒုက္ခပေးနေမယ့် အရာတခုဟာ အဲဒီအားနာမှုပါပဲ။
View my complete profile
To search IP location
This work by s0wha1 is licensed under a Creative Commons Attribution-Noncommercial-Share Alike 3.0 Unported License
Permissions beyond the scope of this license may be available at http://s0wha1.blogspot.com/
ဤဘလော့ဂ်မှ စာများ၊ ကဗျာများ၊ ဓာတ်ပုံများကို မိတ်ဆွေများအား ဝေမျှလိုလျှင် သော်လည်းကောင်း၊ အခြားမည်သည့်နေရာတွင်မဆို အသုံးပြုလိုလျှင် သော်လည်းကောင်း၊ ရေးသားသူ အမည် "s0wha1" (သို့မဟုတ်) "s0wha1 blog မှ ရရှိသည်" ဟု ထည့်သွင်းဖော်ပြပေးပါရန် မေတ္တာရပ်ခံအပ်ပါသည်။
ကာရန်မဲ့ အတွေးစများ © 2008 Por *Templates para Você*